CELEX: 52004PC0623
Language: mt
Date: 2004-10-01
Title: Proposta għal deċiżjoni tal-Kunsill li tistabbilixxi l-Kulleġġ Ewropew tal-Pulizija (CEPOL) bħala korp ta’ l-Unjoni Ewropea

Avis juridique important

|

52004PC0623

Proposta għal deċiżjoni tal-Kunsill li tistabbilixxi l-Kulleġġ Ewropew tal-Pulizija (CEPOL) bħala korp ta’ l-Unjoni Ewropea  /* KUMM/2004/0623 finali - CNS 2004/0215 */  

Brussel 1.10.2004KUMM(2004) 623 finali2004/0215 (CNS).Proposta għalDEĊIŻJONI TAL-KUNSILLli tistabbilixxi l-Kulleġġ Ewropew tal-Pulizija (CEPOL) bħala korp ta' l-Unjoni Ewropea(preżentata mill-Kummissjoni)MEMORANDUM TA' SPJEGAZZJONI1. INTRODUZZJONIIl-Konklużjoni 47 tal-Kunsill Ewropew ta' Tampere sejħet għat-twaqqif ta' Kulleġġ Ewropew tal-Pulizija għat-taħriġ ta' uffiċjali għolja għall-infurzar tal-liġi, li għandu jopera bħala netwerk għall-istituti nazzjonali għat-taħriġ eżistenti. Fit-22 ta' Diċembru 2000, il-Kunsill adotta Deċiżjoni li tistabbilixxi Kulleġġ Ewropew tal-Pulizija[1], li fiha hemm iddikjarati l-għanijiet u l-objettivi tas-CEPOL.Peress li d-Deċiżjoni tal-Kunsill tat-22 ta' Diċembru 2000 ma pprovditux la b'personalità legali u lanqas b'sede permanenti minn fejn jopera, is-CEPOL sab serje ta' diffikultajiet, indirizzati parzjalment b'deċiżjoni ta' Frar ta' l-2002 sabiex is-Segretarjat tiegħu jitħaddem provviżorjament mill-Iskola tal-Pulizija Nazzjonali Daniża. Matul l-ewwel sena tiegħu, ma setax iħaddem il-baġit tiegħu jew iwaqqaf Segretarjat. L-implimentazzjoni tad-Deċiżjoni tal-kapijiet ta' l-Istat u l-gvern li ltaqgħu għall-Kunsill Ewropew fi Brussel fit-13 ta' Diċembru 2003 li tat sede permanenti lis-CEPOL fi Bramshill[2], għandha twassal għat-tmiem ta' din il-problema. Minkejja dan, għad fadal problemi strutturali oħra, l-aktar minħabba l-fatt li l-baġit huwa ffinanzjat mill-kontribuzzjoniijet ta' l-Istati Membri, u b'hekk is-CEPOL kellu jirrikorri għall-programmi OISIN II u AGIS sabiex jirnexxielu jagħmel ċertu ħidmiet bħall-iżvilupp tan-Netwerk ta' Tagħrif għall-Pulizija Ewropea (EPLN).Minkejja li kellu dawn id-diffikultajiet, fit-tliet snin li ilu jeżisti s-CEPOL għamel progress konsiderevoli, kif ġie rikonoxxut fir-rapport dwar it-tliet snin tas-CEPOL[3], fil-limiti tal-kapaċitajiet ta' l-iskejjel tal-pulizija individwali li jorganizzaw korsijiet b'mod tajjeb u tas-Segretarjat li m'għandux biżżejjed nies. Il-parteċipazzjoni batiet ukoll minn nuqqas ta' għarfien ta' ilsna barranin fost benefiċċjarji potenzjali u problemi finanzjarji li llimitaw il-parteċipazzjoni tal-pajjiżi kandidati.Ir-rapport dwar it-tliet snin tas-CEPOL irrakkomanda li s-CEPOL għandu jkollu personalità legali, Segretarjat li għandu ħaddiema biżżejjed u sede permanenti. Dwar l-istruttura tas-CEPOL, il-maġġoranza ta' l-Istati Membri esprimew il-preferenza tagħhom għat-tkomplija tan-netwerk.Żewġ inizjattivi mill-Istati Membi ġew ippreżentati biex jemendaw id-Deċiżjoni tal-Kunsill tat-22 ta' Diċembru 2000 sabiex is-CEPOL jingħata personalità legali[4] u sabiex tiġi stabbilita s-sede permanenti tas-CEPOL fi Bramshill[5]. Minkejja li l-adozzjoni tagħhom se tgħin lis-CEPOL jindirizza uħud mill-kwistjonijiet l-aktar urġenti, dawn iż-żewġ inizjattivi ma jindirizzawx il-bidliet istituzzjonali kollha li hemm bżonn sabiex ikun żgurat l-iżvilupp effiċjenti u effettiv tas-CEPOL, kif mistqarr fil-konklużjonijiet adottati mill-Kunsill[6] fejn ġiet innutata l-intenzjoni tal-Kummissjoni li tippreżenta proposti oħra.Proposta bħal din għandha timmira li tipprovdi lis-CEPOL b'qafas legali aħjar billi tagħti lis-CEPOL personalità legali, sede permanenti, finanzjament mill-baġit tal-Komunità, regoli ċari għall-ħaddiema, u struttura ta' tmexxija ċara, biex b'hekk titjieb l-abbiltà tas-servizzi għall-infurzar tal-liġi ta' l-Istati Membri li jiffaċċjaw l-isfidi tal-kriminalità minn pajjiż għall-ieħor.2. GħANIl-kooperazzjoni fit-taħriġ fl-infurzar tal-liġi fl-Unjoni Ewropea huwa mezz kif tintlaħaq żona ta' libertà, sigurtà u ġustizzja fit-tifsira ta' l-Artikolu 29 tat-Trattat ta' l-Unjoni Ewropea.Il-Komunikazzjoni tal-Kummissjoni dwar "It-titjib tal-Kooperazzjoni bejn il-Pulizija u d-Dwana fl-Unjoni Ewropea"[7] tidentifika t-taħriġ bħala waħda mill-kwistjonijiet ċentrali biex titjieb il-kooperazzjoni fi kwistjonijiet kriminali fl-Unjoni Ewropea u tenfasizza l-ħtieġa li jsir taħriġ komuni mhux biss għall-pulizija iżda wkoll għal servizzi oħra ta' l-infurzar tal-liġi fl-Istati Membri (i.e. uffiċjali tad-dwana).It-taħriġ tas-CEPOL għandu jżid l-għarfien tagħhom dwar l-istrumenti disponibbli għas-servizzi ta' l-infurzar tal-liġi ta' l-Unjoni Ewropea, is-sistemi nazzjonali differenti, it-terminoloġija teknika f'ilsna differenti, il-kwistjonijiet etiċi u tad-drittijet tal-bniedem, kif ukoll il-kuxjenza ta' appartenenza għall-Unjoni Ewropea. Għandu jimmira wkoll li tiżdied il-kwalità tat-taħriġ, billi jistabbilixxi mhux biss kurrikula u metodoloġiji komuni, iżda wkoll ċertifikazzjoni CEPOL.Meta s-CEPOL ikun ipprovdut b'finanzjament mill-baġit tal-Komunità, dan se jżied il-possibiltajiet tiegħu li jwettaq id-dmirijiet tiegħu u jagħmel oħrajn ġodda[8]. Il-fatt li l-istaff tas-CEPOL ikun soġġett għar-regoli u r-regolamenti applikabbli għall-uffiċjali u l-impjegati l-oħra ta' l-istituzzjonijiet tal-Komunitajiet Ewropej, dan se jżid il-possibiltajiet tas-CEPOL li jibda jħaddem l-aktar nies kwalifikati miegħu.3. L-IMPLIMENTAZZJONIMinkejja li l-approċċ differenti ta' l-Istati Membri għat-taħriġ m'għandux ikun problema fih nnifsu, metodoloġija u standards komuni ta' kwalità huma meħtieġa sabiex jiġi żgurat ċertu livell minimu ta' taħriġ fl-infurzar tal-liġi madwar l-Unjoni Ewropea, almenu f'dawk l-oqsma ta' interess komuni. Bi qbil mal-prinċipju tas-sussidjarjetà, is-CEPOL għandu jiżgura li d-dimensjoni Ewropea tat-taħriġ fl-infurzar tal-liġi tikkumplimenta t-taħriġ magħmul minn istituzzjonijiet ta' taħriġ nazzjonali li se jibqgħu s-sors ewlieni ta' taħriġ għall-uffiċjali ta' l-infurzar tal-liġi fl-Unjoni Ewropea. Għalhekk, is-CEPOL għandu jiffoka fuq l-iżvilupp ta' kurrikula u metodi ta' tagħlim komuni, li jinkludu moduli ta' taħriġ virtwali, f'oqsma ta' prijorità tal-kooperazzjoni fl-infurzar tal-liġi, li għandhom jiġu applikati b'mod uniformi fl-istituti ta' taħriġ nazzjonali kollha.L-abbozz tal-proposta kurrenti mhux biss jippjana li jagħti lis-CEPOL il-kompitu li jorganizza korsijiet komuni - b'mod ċentrali jew deċentralizzat - iżda jqiegħed enfasi qawwija fuq ir-responsabbiltà tas-CEPOL għall-iżvilupp ta' dawn il-metodoloġiji u l-istandards komuni, u biex tiġi evalwata l-implimentazzjoni tagħhom permezz ta' mekkaniżmu ta' ċertifikazzjoni.4. FINANZJAMENTL-Artikolu 41 (3) TEU jistabbilixxi li "l-ispejjeż operattivi li joħorġu mill-implimentazzjoni ta' dawk id-dispożizzjonijiet (dawk fit-Titolu VI TEU) għandhom jiġu mħallsa mill-baġit tal-Komunitajiet Ewropej ħlief meta l-Kunsill li jkun qed jaġixxi b'mod unanimu jiddeċiedi mod ieħor".Sal-lum, is-CEPOL ġie ffinanzjat mill-kontribuzzjonijiet ta' l-Istati Membri. Dan il-metodu ta' ffinanzjar ġab serje ta' problemi, bħal ħlasijiet li jaslu tard jew nuqqas ta' volontà mill-Istati Membri individwali li jagħmlu l-fondi disponibbli għall-finanzjament ta' proġetti importanti, bħall-iżvilupp tax-Netwerk ta' Tagħlim għall-Pulizija Ewropea (EPLN), għodda għat-tagħlim virtwali li ġie żviluppat mill-Iskola tal-Pulizija Olandiża (LSOP), bl-appoġġ ta' istituti ta' taħriġ oħra u l-programmi OISIN u AGIS[9].Il-fatt li s-CEPOL kellu jitlob b'mod rikorrenti ffinanzjar mill-programmi ta' l-Unjoni Ewropea jindika l-ħtieġa għal fondi Komunitarji. Jekk is-CEPOL jingħata sussidju mill-baġit ġenerali tal-Komunitajiet Ewropew ikun żgurat li x-xogħol tiegħu li jibni dimensjoni Ewropea ta' kooperazzjoni fl-infurzar tal-liġi ma jiddependix mill-bidliet fil-proċeduri u l-prioritajiet tal-baġits nazzjonali.5. GħAżLA TA' STRUTTURAIs-CEPOL diġà jesegwixxi serje ta' ħidmiet li ma jistgħux isiru la mill-Kummissjoni u lanqas mill-istituti individwali ta' taħriġ fl-infurzar tal-liġi ta' l-Istati Membri, li m'għandhomx funzjonijet regolatorji jew eżekuttivi, f'qasam ta' politika nkluż fit-Titolu VI tat-Trattat ta' l-Unjoni Ewropea.Billi nibnu fuq il-preċedent tal-Eurojust[10], jidher li l-aħjar għażla hija li s-CEPOL isir korp ta' l-Unjoni Ewropea. L-abbozz tal-proposta preżenti għal Deċiżjoni tal-Kunsill li tistabbilixxi s-CEPOL bħala korp ta' l-Unjoni Ewropea, sar billi ttieħed in konsiderazzjoni r-rapport tat-tliet snin ta' ħidma tas-CEPOL[11] tad-9 ta' Diċembru 2003 u l-konklużjonijiet tal-laqgħa tal-Kunsill Ewropew fi Brussel tat-12 u t-13 ta' Diċembru 2003, il-Meta-Evalwazzjoni tas-Sistema Ewropea ta' l-Aġenziji[12] li saret mill-Kummissjoni, il-Komunikazzjoni mill-Kummissjoni dwar il-qafas li qed jopera għall-Aġenziji Regolatorji Ewropej[13], u r-Regolament tal-Kummissjoni tat-23 ta' Diċembru 2002 dwar ir-Regolament Finanzjarju ta' qafas għall-korpi li għalihom hemm referenza fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[14].6. GħAżLA TA' BAżI LEGALIIl-bażi legali għall-proposta preżenti huwa l-Artikolu 30(1) (c) tat-Trattat ta' l-Unjoni Ewropea, li jistabbilixxi li "azzjoni komuni fil-qasam tal-kooperazzjoni tal-pulizija għandha tinkludi (...) kooperazzjoni u inizjattivi ta' taħriġ flimkien ...", flimkien ma' l-Artikolu 34(2) (c), li jistabbilixxi li l-Kunsill għandu "jieħu l-miżuri u jippromwovi l-kooperazzjoni" u għal dak il-għan jista', b'mod unanimu, "jadotta deċiżjonijiet għal kull użu ieħor konsistenti ma' l-għanijiet ta' dan it-titolu, li jeskludi kull approssimazzjoni tal-liġijiet u r-regolamenti ta' l-Istati Membri."7. IS-SUSSIDJARJETÀ U L-PROPORZJONALITÀIt-Titolu VI tad-dispożizzjonijiet dwar il-pulizija u l-kooperazzjoni ġudizzjarja fi kwistjonijiet kriminali toħloq Unjoni responsabbli għal dawn l-oqsma, mingħajr preġudizzju għall-poteri tal-Komunità Ewropea. Minkejja dan, din ir-responsabbiltà għandha tiġi eserċitata skond l-Artikolu 2 tat-Trattat ta' l-Unjoni Ewropea, li jgħid li l-prinċipju ta' sussidjarjetà kif miktub fl-Artikolu 5 tat-Trattat li jistabbilixxi l-Komunità Ewropea għandu jiġi rispettat. Il-proposta għal Deċiżjoni tissodisfa dawn il-kriterji.Is-SussidjarjetàAmministrazzjonijiet nazzjonali individwali mhumiex kapaċi jiżguraw il-kooperazzjoni fil-qasam tat-taħriġ fl-infurzar tal-liġi fil-livell meħtieġ mill-Kunsill Ewropew meta sejjaħ għall-ħolqien tas-CEPOL f'Tampere, fl-1999. L-istruttura kurrenti tas-CEPOL, filwaqt li hija pożittiva, uriet li għandha l-limitazzjonijiet tagħha. Għalhekk hemm bżonn ta' strutttura ta' l-Unjoni biex titjieb il-kooperazzjoni operattiva bejn l-istituti ta' taħriġ nazzjonali u tkun żgurata d-dimensjoni Ewropea tat-taħriġ fl-infurzar tal-liġi.Il-ProporzjonalitàIl-proposta tistabbilixxi korp ta' l-Unjoni Ewropea li għandu jkun soġġett għal regoli ċari u uniformi li jinsabu f'Deċiżjoni tal-Kunsill, li hu l-istrument xieraq biex jiġu stabbiliti korpi ta' l-Unjoni Ewropea. Din il-proposta ma tmurx lil hinn minn dak li hu meħtieġ biex jintlaħqu l-għanijiet imsemmija hawn fuq.8. KUMMENTI DWAR L-ARTIKOLIL-Artikolu 1 jistabbilixxi s-CEPOL bħala korp ta' l-Unjoni Ewropea.L-Artikolu 2 jagħti personalità legali lis-CEPOL. Sabiex jiġu evitati kwistjonijiet ta' interpretazzjoni, l-Artikolu jagħti lis-CEPOL "il-kapaċità kuntrattwali l-aktar wiesgħa li hemm disponibbli għal persuni legali taħt il-liġi nazzjonali".L-Artikolu 3 jgħid li l-protokoll tal-Privileġġi u l-Immunitajiet tal-Komunitajiet Ewropej għandhom japplikaw għas-CEPOL, għad-Direttur tiegħu u l-istaff tiegħu.L-Artikolu 4 jagħti lis-CEPOL sede permanenti fi Bramshill, ir-Renju Unit. Dan l-Artikolu huwa bi qbil mad-deċiżjoni tal-kapijiet ta' l-istat u l-gvern ta' l-Istati Membri li ltaqgħu għall-Kunsill Ewropew fit-13 ta' Diċembru 2003[15].L-Artikolu 5 jistabbilixxi l-għan tas-CEPOL u jaqbel b'mod ġenerali ma' l-għanijiet imfassla fid-Deċiżjoni tal-Kunsill oriġinali li ħolqot lis-CEPOL.Id-differenza bejn dan l-Artikolu u d-Deċiżjoni tal-Kunsill oriġinali, iżda, hi li dan jipprova wkoll jiftaħ il-firxa tas-CEPOL sabiex jieħu in konsiderazzjoni b'mod aħjar ta' l-ispirtu tal-punt 47 tal-konklużjonijiet ta' Tampere, li sejħu għall-istabbiliment ta' Kulleġġ Ewropew tal-Pulizija biex iħarreġ "uffiċjali ta' l-infurzar tal-liġi". Minkejja li wħud mill-korsijiet tas-CEPOL preżentement huma diġà miftuħa għal uffiċjali tad-dwana, il-mandat tiegħu huwa strettament li jħarreġ "uffiċjali għolja tal-pulizija" ta' l-Istati Membri.Hemm l-istess raġunament wara l-fatt li dan l-Artikolu jirreferi għal "uffiċjali għolja u oħrajn għall-infurzar tal-liġi li għandhom rwol ċentrali fil-ġlieda kontra l-kriminalità minn pajjiż għall-ieħor", peress li jista' jkun hemm uffiċjali li, mingħajr ma jkunu kkunsidrati "għolja" skond id-definizzjoni ta' dan it-terminu fl-Istat Membru tagħhom, għandhom rwol ċentrali fil-kooperazzjoni fl-infurzar tal-liġi fil-livell ta' l-Unjoni Ewropea.L-Artikolu 6 jfassal l-għanijet tas-CEPOL. Bi qbil mad-Deċiżjoni tal-Kunsill oriġinali li ħolqot lis-CEPOL, jgħid li s-CEPOL għandu jikkumplimenta l-azzjonijiet ta' l-istituti ta' taħriġ rilevanti ta' l-Istati Membri.Minkejja dan, jenfasizza l-ħtieġa li jilħaq titjib kemm fil-kwantità kif ukoll fil-kwalità fil-kooperazzjoni fl-infurzar tal-liġi fl-Unjoni Ewropea u jidentifika eżempji f'suġġetti ċentrali (bħat-tagħrif ta' l-istituzzjonijiet ta' l-Unjoni Ewropea, l-istrutturi u l-mod kif jaħdmu l-Europol u l-Eurojust), li jagħmlu l-bażi għall-kurrikula komuni tas-CEPOL li għandhom jiġu żviluppati fil-futur.L-Artikolu 7 jistabbilixxi l-ħidmiet tas-CEPOL. Jekk jitqabbel mad-Deċiżjoni tal-Kunsill oriġinali, dan l-Artikolu jestendi l-ħidmiet li kien jagħmel is-CEPOL biex jiżviluppa u jipprovdi standards komuni u moduli tal-korsijiet li jintużaw mill-istituti ta' taħriġ ta' l-Istati Membri, kif ukoll għall-evalwazzjoni ta' l-implimentazzjoni tagħhom. Is-CEPOL għandu għalhekk ikun kapaċi jiżgura l-applikazzjoni uniformi kemm ta' l-istandards komuni kif ukoll ta' xi korsijiet ċentrali madwar l-Unjoni Ewropea, sabiex jiżgura li l-uffiċjali kollha għall-infurzar tal-liġi jkollhom livell simili ta' għarfien u kompetenza f'ċertu suġġetti kkunsidrati essenzjali għat-twettiq ta' dmirijiethom bl-aħjar mod possibbli.L-Artikolu 8 jistabbilixxi l-organi tas-CEPOL: il-Bord ta' Tmexxija u d-Direttur. Is-Segretarjat Permanenti jisparixxi, peress li d-Direttur tas-CEPOL huwa mgħejun minn staff (ara l-Artikolu 11).L-Artikolu 9 jistabbilixxi l-għamla, il-metodi għat-teħid tad-deċiżjonijiet u l-kompetenzi tal-Bord ta' Tmexxija tas-CEPOL. Dan l-Artikolu jistabbilixxi li l-Bord ta' Tmexxija huwa magħmul minn rappreżentant għal kull Stat Membru u wieħed għall-Kummissjoni (li jsir membru sħiħ), kull wieħed ikollu vot wieħed. Ir-rappreżentanti nazzjonali preferibbilment ikunu l-kapijiet ta' l-istituti ta' taħriġ nazzjonali, iżda issa qed jitħalla f'idejn kull Stat Membru li jiddeċiedi dwar ir-rappreżentanza tiegħu fil-Bord ta' Tmexxija tas-CEPOL. Barra minn hekk, in-numru ta' membri fil-Bord ta' Tmexxija qed jiġi limitat, jekk se tibqa' l-possibiltà li l-membri jkunu akkumpanjati minn xi esperti. Ir-rappreżentanti tas-Segretarjat Ġenerali tal-Kunsill u ta' l-Europol jattendu għal-laqgħat bħala osservaturi li ma jivvutawx.L-Artikolu jirrappreżenta wkoll bidla mill-prattika kurrenti minħabba li jistabbilixxi li l-proċedura normali għat-teħid tad-deċiżjonijiet tal-Bord ta' Tmexxija għandha tkun vot ta' maġġoranza sempliċi, ħlief f'każijiet speċifiċi mniżżla fid-Deċiżjoni tal-Kunsill, li għandha tkun deċiża b'maġġoranza ta' żewġ terzi. Il-bidla mill-unanimità għal vot ta' maġġoranza hija bi qbil ma' l-Artikolu 34(2) (c) TEU.L-Artikolu 10 jistabbilixxi l-kompetenzi u r-responsabbiltajiet tad-Direttur tas-CEPOL. B'kuntrast mad-deċiżjoni tal-Kunsill tat-22 ta' Diċembru 2000, dan jipprovdi li hu jew hi għandu/għandha j/tkun responsabbli mhux biss għat-tmexxija ta' kuljum tax-xogħol tas-CEPOL, inkluż l-istaff tiegħu, iżda wkoll ta' kompiti ġodda ta' evalwazzjoni u ċertifikazzjoni. Id-Direttur tas-CEPOL għandu/ha j/tkun responsabbli lejn il-Bord ta' Tmexxija.L-Artikolu 11 jistabbilixxi li l-istaff tas-CEPOL għandu jagħti appoġġ lid-Direttur fil-qadi ta' dmirijietu/ha. L-Artikolu jgħid ukoll li r-regoli li hemm fir-Regolamenti għall-Istaff għall- Uffiċjali tal-Komunitajiet Ewropej u l-Kundizzjonijiet tax-Xogħol ta' impjegati oħra tal-Komunitajiet għandhom japplikaw għall-istaff tas-CEPOL, inkluż id-Direttur.L-Artikolu 12 isejjaħ għat-twaqqif ta' unitajiet nazzjonali tas-CEPOL fl-Istati Membri. Dan l-Artikolu jirrispondi għal waħda mill-konklużjonijet prinċipali tar-rapport ta' tliet snin ta' ħidma tas-CEPOL, fejn il-maġġoranza tal-Bord ta' Tmexxija kkunsidraw li l-istituti ta' taħriġ nazzjonali ta' l-Istati Membri għandhom ikomplu jkunu l-bidu tat-taħriġ fl-infurzar tal-liġi, u li n-netwerk huwa l-aħjar metodu kif għandu jaħdem is-CEPOL. Jimmira wkoll li jevita d-duplikazzjonijiet u li jagħmel l-aħjar użu mit-tagħrif u r-riżorsi li hemm disponibbli fl-istituti ta' taħriġ nazzjonali, sabiex l-istituti ta' taħriġ nazzjonali jitħallew jieħdu sehem f'ħidmiet importanti għall-ippjanar, l-implimentazzjoni, l-evalwazzjoni u ċ-ċertifikazzjoni ta' l-attivitajiet ta' taħriġ.Sabiex jiggarantixxi li l-komunikazzjoni timxi tajjeb, l-Artikolu jgħid li l-istituti ta' taħriġ individwali jista' jkollhom kuntatt dirett mad-Direttur tas-CEPOL, sakemm iżommu lill-unitajiet nazzjonali tas-CEPOL infurmati.L-Artikolu 13 jispjega l-istituzzjonijiet u l-korpi differenti li magħhom is-CEPOL għandu jikkoopera, u jipprovdi speċifikament għall-mod kif għandhom jittieħdu in konsiderazzjoni r-rakkomandazzjonijiet ta' l-Europol jew tat-Task Force tal-Kapijiet tal-Pulizija.L-Artikoli 14, 15 u 16 huma d-dispożizzzjonijiet standard tal-baġit ta' aġenzija Ewropea u ttieħdu mill-proposta tal-Kummissjoni għal Regolament tal-Kunsill li jistabbilixxi l-Aġenzija għat-Tmexxija ta' Fruntieri Barranin[16]. Dawn jirrappreżentaw bidla konsiderevoli mid-Deċiżjoni tal-Kunsill preżenti fil-fatt li, bħalissa, il-baġit tas-CEPOL huwa ffinanzjat mill-kontribuzzjonijiet ta' l-Istati Membri. L-inizjattiva biex l-iffinanzjar tas-CEPOL jiġi mill-baġit tal-Komunità toħroġ mill-Artikolu 41(3) TEU. Dan għandu jirrappreżenta progress kbir għall-iżvilupp tas-CEPOL.L-Artikolu 17 huwa dwar il-ġlieda kontra l-frodi u huwa artikolu standard għall-aġenziji Ewropej.L-Artikolu 18 jistabbilixxi li, mingħajr preġudizzju għar-regoli ta' proċedura tal-Bord ta' Tmexxija tas-CEPOL, l-arranġamenti lingwistiċi uffiċjali ta' l-Unjoni Ewropea għandhom japplikaw għas-CEPOL.L-Artikolu 19 jistabbilixxi aċċess pubbliku għad-dokumenti u huwa standard għall-korpi ta' l-Unjoni Ewropea.L-Artikolu 20 huwa dispożizzjoni ta' transizzjoni dwar iċ-ċaqliq tas-Segretarjat Permanenti tas-CEPOL minn Kopenħagen għal Bramshill, ir-Renju Unit.L-Artikolu 21 huwa wkoll ta' transizzjoni u jistabbilixxi perjodu ta' sitt xhur għall-Istati Membri biex jinnominaw l-unitajiet nazzjonali tagħhom għas-CEPOL u jikkomunikaw l-informazzjoni relevanti lill-Kummissjoni u lis-Segretarjat Ġenerali tal-Kunsill.L-Artikolu 22 jistabbilixxi l-mekkaniżmi meħtieġa biex tkun żgurata l-evalwazzjoni regolari tax-xogħol tas-CEPOL u l-implimentazzjoni tad-Deċiżjoni tal-Kunsill. Dan l-Artikolu huwa bi qbil mal-linji ta' gwida eżistenti dwar l-evalwazzjoni tal-mod kif jaħdmu l-aġenziji tal-Komunità.L-Artikolu 23 jistabbilixxi r-revoka tad-Deċiżjoni tal-Kunsill tat-22 ta' Diċembru 2000.L-Artikolu 24 jittratta d-data li fiha din id-Deċiżjoni tidħol fis-seħħ.L-Anness 1 jistabbilixxi l-linji ta' gwida għan-nomina tad-Direttur tas-CEPOL, skond dawk użati għan-nomina ta' kapijiet ta' aġenziji Ewropej.2004/0215 (CNS)Proposta għalDEĊIŻJONI TAL-KUNSILLli tistabbilixxi l-Kulleġġ Ewropew tal-Pulizija (CEPOL) bħala korp ta'l-Unjoni EwropeaIL-KUNSILL TA' L-UNJONI EWROPEA,Wara li kkunsidra t-Trattat ta' l-Unjoni Ewropea, u b' mod partikolari l-Artikolu 30 (1) ( c ) u l-Artikolu 34 (2) ( c ) tiegħu,Wara li kkunsidra l-proposta mill-Kummissjoni[17],Wara li kkunsidra l-opinjoni tal-Parlament Ewropew[18],Billi:(1) Fit-22 ta' Diċembru 2000 il-Kunsill, skond l-Artikolu 34 (2) (c) tat-Trattat ta' l-Unjoni Ewropea, adotta d-Deċiżjoni 2000/820/JHA[19] li tistabbilixxi Kulleġġ Ewropew tal-Pulizija (CEPOL) bħala netwerk ta' istituti ta' taħriġ nazzjonali għal uffiċjali għolja tal-pulizija ta' l-Istati Membri li m'għandhom l-ebda personalità legali.(2) Sa minn meta beda, is-CEPOL żviluppa relazzjoni ta' xogħol ma' l-istituti ta' taħriġ nazzjonali fl-Unjoni Ewropea u fil-pajjiżi kandidati li magħhom qiegħda fil-proċess tan-negozjar jew tista' tinnegozja s-sħubija fil-ġejjieni, kif ukoll ma' dawk ta' l-Islanda u n-Noveġja.(3) Fl-istess żmien is-CEPOL żviluppa relazzjoni ta' kollaborazzjoni ma' organizzazzjonijiet u korpi oħra fil-qasam tat-taħriġ għall-pulizija, speċjalment fl-Akkademja tal-Pulizija tal-Baltiku tat-Tramuntana (NBPA) u l-Mitteleuropäische Polizeiakademie (MEPA).(4) Is-CEPOL għandu rwol importanti li qiegħed dejjem jikber fit-taħriġ ta' uffiċjali għolja tal-pulizija fl-Istati Membri, speċjalment fl-oqsma ta' kontra t-terroriżmu; il-ġlieda kontra l-kriminalità organizzata u b'mod partikolari t-traffikar tad-droga, l-iffalsifikar tal-flus u t-traffikar tal-bnedmin; il-kriminalità ambjentali u l-kriminalità ċibernetika; l-immaniġġjar ta' kriżijiet b'mod mhux militari; il-kooperazzjoni mal-pajjiżi applikanti; id-drittijiet tal-bniedem u l-ordni pubblika, fost oħrajn.(5) Il-Kunsill, li ltaqa' fi Brussel fid-19 ta' Frar 2004, adotta r-rapport ippreżentat mill-Bord ta' Tmexxija tas-CEPOL dwar l-operat u l-ġejjieni tas-CEPOL, skond l-Artikolu 9 tad-Deċiżjoni tal-Kunsill 2000/820/JHA. Fil-konklużjonijiet tiegħu l-Kunsill jagħraf il-ħtieġa ta' bidliet istituzzjonali biex ikun żgurat l-iżvilupp effiċjenti u effettiv tas-CEPOL u jikkunsidra li hemm bżonn li jsir eżaminar ta' l-iżvilupp tas-CEPOL fil-ġejjieni. F'dan il-kuntest, il-Kunsill innota l-intenzjoni tal-Kummissjoni li tmexxi il quddiem proposti oħra relatati mat-tħaddim tas-CEPOL u mmirati, b'mod partikolari, lir-rwol tas-Segretarjat u t-titjib tat-tmexxija finanzjarja u ta' l-impjegati tas-CEPOL. Il-Kunsill enfasizza li l-fehmiet tal-Bord ta' Tmexxija tas-CEPOL għandhom ukoll jittieħdu in konsiderazzjoni meta dawn il-proposti jkunu qed jiġu kkunsidrati.(6) Fir-rapport ta' tliet snin ta' ħidma ta' l-2003, il-maġġoranza tal-Bord ta' Tmexxija tas-CEPOL irrakkomanda li s-CEPOL isir korp ta' l-Unjoni Ewropea, b'personalità legali, l-impjegati tiegħu u ffinanzjar mill-baġit ta' l-Unjoni Ewropea, filwaqt li jżomm netwerk solidu ma' l-istituti ta' taħriġ nazzjonali ta' l-Istati Membri.(7) L-għan aħħari tas-CEPOL huwa li jagħti sehmu biex tintlaħaq żona ta' libertà, sigurtà u ġustizzja, fit-tifsira ta' l-Artikolu 29 tat-Trattat ta' l-Unjoni Ewropea, billi tissaħħaħ u titjieb il-kooperazzjoni fit-taħriġ għall-pulizija u għall-infurzar tal-liġi.(8) Għal dan il-għan, is-CEPOL għandu jkompli ma' dak li qed jagħmlu l-istituti ta' taħriġ nazzjonali sabiex jiżdied in-numru ta' uffiċjali għall-infurzar tal-liġi li għandhom rwol ċentrali fil-ġlieda kontra l-kriminalità serja u/jew organizzata u t-terroriżmu fl-Unjoni Ewropea li jifhmu biżżejjed l-aspetti prattiċi tal-kooperazzjoni fl-infurzar tal-liġi.(9) Sabiex jintlaħqu dawn l-għanijiet, is-CEPOL għandu jagħmel l-aħjar użu possibbli tar-riżorsi eżistenti fil-qasam tat-taħriġ fl-infurzar tal-liġi fl-Unjoni Ewropea. B'mod partikolari, flimkien ma' l-istituti ta' taħriġ fl-Istati Membri, prodotti li jistgħu jintużaw biex wieħed jgħallem jew jitgħallem, kif ukoll standards minimi ta' kwalità li magħhom titkejjel l-implimentazzjoni tagħhom.(10) Bl-intenzjoni li jagħmlu kontribuzzjoni sabiex tintlaħaq żona ta' libertà, sigurtà u ġustizzja permezz ta' kooperazzjoni bejn il-pulizija u servizzi oħra ta' l-infurzar tal-liġi fl-Unjoni Ewropea, il-prodotti tas-CEPOL, li jinkludu korsijiet komuni, għandhom ikunu disponibbli għal uffiċjali tad-dwana u uffiċjali oħra ta' l-infurzar tal-liġi li qed jipparteċipaw b'mod attiv fil-ġlieda kontra l-kriminalità u t-terroriżmu serji u/jew organizzati fl-Unjoni Ewropea.(11) Sabiex jiżviluppa għodda għat-taħriġ li tippermetti lis-servizzi ta' l-infurzar tal-liġi effettivament jiffaċċjaw aħjar it-theddid tal-kriminalità li qed iħabbtu wiċċhom magħhom l-Istati Membri ta' l-Unjoni Ewropea, is-CEPOL għandu jiżviluppa relazzjonijiet ta' kooperazzjoni ma' korpi oħra ta' l-Unjoni Ewropea, bħall-Europol u l-Eurojust, kif ukoll ma' netwerks u entitajiet relevanti oħra. B'mod partikolari, is-CEPOL għandu jiżviluppa konnessjonijiet ta' xogħol mill-qrib mat-Task Force tal-Kapijiet tal-Pulizija ta' l-Unjoni Ewropea.(12) L-għanijiet ta' l-azzjoni proposta, bażikament it-titjib fil-kooperazzjoni fl-operat bejn l-istituti ta' taħriġ nazzjonali u li tiġi żgurata d-dimensjoni ta' l-Unjoni Ewropea fit-taħriġ fl-infurzar tal-liġi, ma jistgħux jintlaħqu biżżejjed mill-Istati Membri u għalhekk jistgħu, minħabba l-ħtieġa li jiġu żviluppati u applikati standards komuni għat-taħriġ fl-infurzar tal-liġi, jintlaħqu aħjar fil-livell ta' l-Unjoni Ewropea. Din id-Deċiżjoni hija limitata għall-minimu li hemm bżonn sabiex jintlaħqu dawn l-għanijet u ma' tmurx lil hinn minn dak li hemm bżonn għal dan il-għan.(13) Id-Deċiżjoni tirrispetta d-drittijiet fundamentali u tosserva l-prinċipji rikonoxxuti mill-Artikoli 6(2) tat-Trattat ta' l-Unjoni Ewropea u li jinsabu wkoll fil-Karta għad-Drittijiet Fundamentali ta' l-Unjoni Ewropea.IDDEĊIEDA KIF ĠEJ:Il-Kapitolu IIt-twaqqif, il-personalità legali u s-sedeArtikolu 1It-TwaqqifKulleġġ Ewropew tal-Pulizija, minn issa l quddiem imsejjaħ is-"CEPOL", huwa hawnhekk stabbilit bħala korp ta' l-Unjoni Ewropea.Artikolu 2Il-Personalità Legali1. Is-CEPOL għandu jkollu personalità legali.2. Is-CEPOL għandu jgawdi l-ikbar kapaċità kuntrattwali u legali disponibbli għal persuni legali taħt il-liġi nazzjonali f'kull Stat Membru. Is-CEPOL jista', b'mod partikolari, jakkwista u jiddisponi minn proprjetà mobbli jew immobbli u jkun parti fi proċeduri legali.Artikolu 3Il-Privileġġi u l-ImmunitajietIl-protokoll tal-Privileġġi u l-Immunitajiet tal-Komunitajiet Ewropej għandu japplika għas-CEPOL, għad-Direttur tiegħu u l-istaff tiegħu.Artikolu 4SedeIs-sede tas-CEPOL għandha tkun fi Bramshill, ir-Renju Unit.Il-Kapitolu IISkop, għanijiet u ħidmietArtikolu 5Skop1. Mingħajr preġudizzju lejn il-kompetenzi ta' l-istituzzjonijiet responsabbli mit-taħriġ ta' uffiċjali għall-infurzar tal-liġi fl-Istati Membri, l-iskop tas-CEPOL huwa li jgħin fit-taħriġ ta' uffiċjali għolja u uffiċjali għall-infurzar tal-liġi oħra fl-Istati Membri li għandhom rwol ċentrali fil-ġlieda kontra l-kriminalità minn pajjiż għall-ieħor fl-Unjoni Ewropea, bl-intenzjoni li tissaħħaħ u titjieb il-kooperazzjoni fl-oqsma l-aktar relevanti sabiex tintlaħaq żona ta' libertà, sigurtà u ġustizzja fit-tifsira ta' l-Artikolu 29 tat-Trattat ta' l-Unjoni Ewropea. Billi jagħmel hekk, is-CEPOL se jaħdem biex jappoġġja approċċ Ewropew għall-akbar problemi li qed jiffaċċjaw l-Istati Membri fil-prevenzjoni u l-ġlieda kontra l-kriminalità, organizzata jew le, speċjalment fejn jidħlu dimensjonijiet minn pajjiż għall-ieħor, billi tgħin fit-taħriġ ta' uffiċjali għolja u ta' l-infurzar tal-liġi ta' l-Istati Membri.2. Il-korsijiet tas-CEPOL u l-moduli ta' taħriġ għandhom jiffukaw fuq modi kif tista' titjieb il-kooperazzjoni bejn is-servizzi ta' l-infurzar tal-liġi fl-oqsma ta' prijorità fl-Istati Membri, bħall-prevenzjoni u l-ġlieda tal-kriminalità serja u/jew organizzata u t-terroriżmu. Dawn se jagħtu attenzjoni speċjali lid-drittijiet tal-bniedem u l-etika kif japplikaw għall-infurzar tal-liġi, billi jittieħdu in konsiderazzjoni l-istrumenti relevanti. Il-korsijiet u l-għodda għat-taħriġ tas-CEPOL għandhom ikunu mmirati lejn il-pulizija u uffiċjali għall-infurzar tal-liġi oħra fil-qasam ta' l-Unjoni Ewropea u/jew kooperazzjoni internazzjonali fil-prevenzjoni u l-ġlieda kontra l-kriminalità.Artikolu 6L-għanijietL-għanijiet tas-CEPOL huma dawn li ġejjin:1. Li jikkumplimenta x-xogħol ta' l-istituti ta' taħriġ fl-infurzar tal-liġi fl-Istati Membri, bl-intenzjoni li jiżdied in-numru ta' uffiċjali għolja u għall-infurzar tal-liġi li għandhom rwol ċentrali fil-ġlieda kontra l-kriminalità minn pajjiż għall-ieħor fl-Unjoni Ewropea li għandhom għarfien bażiku ta' l-aspetti prattiċi tal-kooperazzjoni fl-infurzar tal-liġi fl-Unjoni Ewropea, u li tikber u tissaħħaħ id-dimensjoni Ewropea ta' l-infurzar tal-liġi fil-ġlieda kontar l-kriminalità minn pajjiż għall-ieħor.2. Li jiżdied l-għarfien tal-pulizija u ta' uffiċjali għall-infurzar tal-liġi oħra f'kull livell li għandhom rwol importanti fil-kooperazzjoni ta' l-Unjoni Ewropea,prinċipalment f':sistemi u strutturi nazzjonali tal-pulizija fl-Istati Membri;l-istituzzjonijiet ta' l-Unjoni Ewropea, il-mod kif jaħdmu u r-rwol tagħhom, kif ukoll il-mekkaniżmi għat-teħid tad-deċiżjonijiet u l-istrumenti legali ta' l-Unjoni Ewropea, b'mod partikolari l-implikazzjonijiet tagħhom għall-kooperazzjoni fl-infurzar tal-liġi;L-għanijiet ta' l-Europol, il-mod kif jaħdem u l-istruttura, kif ukoll il-possibiltajiet li titkabbar kemm jista' jkun il-kooperazzjoni bejn l-Europol u s-servizzi ta' l-infurzar tal-liġi relevanti fl-Istati Membri fil-ġlieda kontra l-kriminalità organizzata;l-għanijiet ta' l-Eurojust, l-istruttura u l-mod kif jaħdem, kif ukoll il-possibiltajiet li titkabbar kemm jista' jkun il-kooperazzjoni bejn l-Eurojust u s-servizzi ta' l-infurzar tal-liġi relevanti fl-Istati Membri fil-ġlieda kontra l-kriminalità organizzata;l-istrumenti ta' l-Unjoni Ewropea fil-qasam tal-kooperazzjoni fil-ġlieda kontra l-kriminalità, kif ukoll strumenti relevanti oħra applikabbli għal dan il-qasam, u l-potenzjal tagħhom;l-istrumenti għad-drittijiet tal-bniedem relevanti għall-kooperazzjoni tal-pulizija fl-Unjoni Ewropea kif ukoll salvagwardji demokratiċi u legali kif japplikaw għall-funzjoni tal-pulizija fl-Istati Membri ta' l-Unjoni Ewropea;il-lingwi ta' l-Istati Membri ta' l-Unjoni Ewropea, b'enfasi fuq it-terminoloġija teknika komuni.3. Li jkun ta' kontribut għall-iżvilupp ta' għarfien xjentifiku u tekniku fil-ġlieda kontra l-kriminalità u ż-żamma tal-liġi u l-ordni u tas-sigurtà pubblika sabiex jassisti l-korpi responsabbli mit-taħriġ tal-pulizija u l-kooperazzjoni bejn il-pulizija fit-twettiq tal-funzjonijiet tagħhom.4. Li tissaħħaħ u titjieb il-kooperazzjoni fit-taħriġ fl-infurzar tal-liġi, bl-intenzjoni li jintlaħqu l-għanijiet imsemmija hawn fuq, flimkien ma' l-istituzzjonijiet relevanti fil-pajjiżi kandidati, kif ukoll fin-Norveġja u l-Islanda, u kull pajjiż ieħor li l-kooperazzjoni miegħu fit-taħriġ għall-infurzar tal-liġi tkun ikkunsidrata relevanti sabiex l-għanijiet tas-CEPOL jintlaħqu.Artikolu 7Il-ħidmietSabiex jilħaq l-għanijiet imniżżla fil-lista fl-Artikolu 6, is-CEPOL għandu, b'mod partikolari,1. Jiżviluppa standards komuni għall-korsijiet ta' taħriġ, f'dak li għandu x'jaqsam mal-kooperazzjoni bejn il-pulizija u servizzi ta' l-infurzar tal-liġi oħra fl-Unjoni Ewropea, immirati lejn uffiċjali għolja u uffiċjali oħra għall-infurzar tal-liġi fl-Istati Membri li għandhom rwol ċentrali fil-ġlieda kontra l-kriminalità minn pajjiż għall-ieħor.2. Jipprovdi l-istituti għat-taħriġ fl-infurzar tal-liġi fl-Istati Membri bi standards komuni għat-taħriġ ta' l-uffiċjali għolja u għall-infurzar tal-liġi msemmiija.3. Jipprovdi l-istituti għat-taħriġ fl-infurzar tal-liġi fl-Istati Membri b'moduli ta' korsijiet għat-taħriġ ta' l-uffiċjali għolja u għall-infurzar tal-liġi msemmiija.4. Jipprovdi korsijiet ta' taħriġ għal uffiċjali għolja għall-infurzar tal-liġi ta' l-Istati Membri fl-oqsma ta' prijorità. Il-prioritajiet li jmexxu x-xogħol tas-CEPOL għandhom ikunu definiti kull sena mill-Bord ta' Tmexxija.5. Jiżviluppa u jipprovdi taħriġ għal dawk li jħarrġu fl-Istati Membri.6. Jevalwa, fuq bażi regolari, l-implimentazzjoni tal-metodoloġiji u l-moduli ta' taħriġ tas-CEPOL kontra standard komuni u joħroġ ċertifikazzjoni tas-CEPOL kemm għal dawk li jħarrġu kif ukoll għall-kontenut tal-korsijiet. Dawn l-evalwazzjonijiet għandhom isiru taħt ir-responsabbiltà tad-Direttur tas-CEPOL taħt skema ta' reviżjoni ta' l-impar simili għal dik li ssir f'oqsma oħra ta' kooperazzjoni taħt it-Titolu VI tat-Trattat ta' l-Unjoni Ewropea.7. Jiżviluppa u jipprovdi moduli ta' taħriġ virtwali billi jinżamm, jiġġedded u jsir l-aħjar użu min-netwerk elettroniku tas-CEPOL ("in-Netwerk ta' Tagħrif tal-Pulizija Ewropea").8. Jiżviluppa u jipprovdi t-taħriġ sabiex jipprepara l-forzi tal-pulizija ta' l-Unjoni Ewropea għall-parteċipazzjoni fl-immaniġġjar ta' kriżijiet b'mod mhux militari.9. Jidentifika oqsma ta' prijorità għar-riċerka f'suġġetti ta' l-infurzar tal-liġi, bl-intenzjoni li l-kooperazzjoni fl-infurzar tal-liġi ssir aktar effettiva u jissaħħaħ l-iżvilupp ta' xjenza tal-pulizija fl-Unjoni Ewropea. Għal dan il-għan, is-CEPOL jista' jikkummissjona proġetti ta' riċerka minn istituzzjonijiet akkademiċi jew istituzzjonijiet relevanti oħra.10. Ixerred l-aħjar prassi, dak li jinstab mir-riċerka u r-riżultati ta' proġetti ta' kooperazzjoni tal-pulizija konkreti li jistgħu jkunu utli għal skopijiet ta' taħriġ, kemm jekk permezz ta' l-organizzazzjoni ta' konferenzi jew seminars, il-pubblikazzjoni ta' ktejjeb jew materjal ta' informazzjoni, u/jew l-użu ta' mezzi oħra ta' komunikazzjoni.11. Jippromwovi skambji u secondments ta' pulizija u uffiċjali oħra għall-infurzar tal-liġi fil-kuntest tat-taħriġ, anke sabiex issir riċerka relatata mat-taħriġ.Il-Kapitolu IIIOrgani, unitajiet nazzjonali u kooperazzjoni ma' korpi oħraArtikolu 8OrganiL-organi tas-CEPOL għandhom ikunu:1) Il-Bord ta' Tmexxija2) Id-Direttur.Artikolu 9Il-Bord ta' Tmexxija1. Il-Bord ta' Tmexxija għandu jkun magħmul minn rappreżentant minn kull Stat Membru u rappreżentant mill-Kummissjoni Ewropea. Se jkun f'idejn kull Stat Membru li jiddeċiedi dwar ir-rappreżentanza tiegħu fil-Bord ta' Tmexxija tas-CEPOL. Kull membru għandu jkollu vot wieħed.2. Il-membri tal-Bord ta' Tmexxija preferibbilment għandhom ikunu d-Diretturi ta' l-istituti nazzjonali ta' taħriġ fl-infurzar tal-liġi ta' l-Istati Membri. Fejn ikun hemm aktar minn Direttur wieħed fl-istess Stat Membru, għandu jkun f'idejn l-Istat Membru li jiddeċiedi dwar ir-rappreżentanza tiegħu fil-Bord ta' Tmexxija skond il-paragrafu 1 ta' dan l-Artikolu. Il-Bord ta' Tmexxija għandu jiġi ppresjedut mir-rappreżentant ta' l-Istat Membru li jkollu l-Presidenza tal-Kunsill.3. Rappreżentanti tas-Segretarjat Ġenerali tal-Kunsill ta' l-Unjoni Ewropea u ta' l-Europol għandhom jiġu mistiedna jattendu għal-laqgħat bħala osservaturi li m'għandhomx vot. Il-membri tal-Bord ta' Tmexxija jistgħu jkunu akkumpanjati minn esperti.4. Id-Direttur tas-CEPOL għandu jipparteċipa fil-laqgħat tal-Bord ta' Tmexxija, mingħajr id-dritt għal vot.5. Il-Bord ta' Tmexxija għandu jiltaqa' mill-inqas darbtejn fis-sena. Għandu jistabbilixxi r-regoli tal-proċedura tiegħu permezz ta' maġġoranza ta' żewġ terzi tal-membri.6. Ħlief meta ndikat mod ieħor f'din id-Deċiżjoni, il-Bord ta' Tmexxija għandu jaġixxi b'maġġoranza tal-membri tiegħu.7. Il-Bord ta' Tmexxija għandu jieħu d-deċiżjonijiet tiegħu permezz ta' żewġ terzi tal-membri tiegħu meta jadotta:kurrikula komuni, moduli ta' taħriġ, metodoloġiji, u kull għodda oħra għat-tagħlim;lista ta' mill-inqas tliet kandidati għall-kariga ta' Direttur tas-CEPOL, skond il-linji ta' gwida li hemm fl-Anness għal din id-Deċiżjoni, u jressaqha lill-Kunsill biex jiddeċiedi;l-abbozz tal-baġit u jressqu lill-Kummissjoni;l-abbozz tal-programm ta' xogħol, l-abbozz tar-rapport annwali u l-abbozz tar-rapport ta' kull ħames snin ta' ħidma tas-CEPOL, u jressaqhom lill-Kunsill biex jadottahom;d-deċiżjoni li tiddetermina min fis-CEPOL għandu jeseċita il-poteri mogħtija mir-Regolamenti ta' l-Istaff għall-Uffiċjali tal-Komunitajiet Ewropej dwar l-awtorità li tappunta, rispettivament min għandu jkun awtorizzat skond il-kundizzjonijiet tax-xogħol ta' impjegati oħra biex jikkonkludu l-kuntratti relevanti;ir-regoli ta' l-implimentazzjoni applikabbli għall-istaff tas-CEPOL, wara proposta mid-Direttur u wara li jkun fittex qbil mal-Kummissjoni.8. Il-Bord ta' Tmexxija jista' jiddeċiedi li jistabbilixxi gruppi ta' ħidma fost il-membri tiegħu sabiex jagħmlu r-rakkomandazzjonijiet, biex jiżviluppaw u jipproponu strateġiji, kunċetti u għodda ta' taħriġ, jew biex jagħtu pariri kull darba li l-Bord ta' Tmexxija jara li hu meħtieġ. Il-Bord ta' Tmexxija għandu jfassal ir-regoli li jirregolaw il-ħolqien u l-mod kif jaħdmu l-gruppi ta' ħidma.Artikolu 10Id-Direttur1. Id-Direttur għandu jirrappreżenta lis-CEPOL fl-obbligi u l-atti legali kollha.2. Id-Direttur għandu jiġi nnominat mill-Kunsill għal perjodu ta' ħames snin, minn lista ta' mill-inqas tliet kandidati ppreżentati mill-Bord ta' Tmexxija.3. Il-Kunsill jista' jiddeċiedi li jestendi t-terminu tad-Direttur, fuq rakkomandazzjoni tal-Bord tat-Tmexxija li jkun qed jaġixxi b'maġġoranza ta' żewġ terzi. It-total taż-żmien li persuna tista' ddum Direttur tas-CEPOL ma jistax jaqbeż l-għaxar snin.4. Id-Direttur għandu jkun responsabbli mit-tmexxija ta' kuljum tax-xogħol tas-CEPOL. Huwa jew hija għandu/ha j/tagħti appoġġ lill-Bord tat-Tmexxija u j/tkun ta' pont bejn dan u l-unitajiet nazzjonali tas-CEPOL li għalihom hemm referenza fl-Artikolu 12. Huwa jew hija b'mod partikolari għandu/ha j/tkun responsabbli mill- :kwistjonijiet kollha ta' l-istaff, ħlief għad-deċiżjoni li tiddetermina min fis-CEPOL għandu jeżeċita l-poteri mogħtija mir-Regolamenti ta' l-Istaff għall-Uffiċjali tal-Komunitajiet Ewropej dwar l-awtorità li tappunta, rispettivament min għandu jkun awtorizzat skond il-kundizzjonijiet tax-xogħol ta' impjegati oħra biex jikkonkludi l-kuntratti relevanti;j/tieħu l-passi meħtieġa, inkluż l-adozzjoni ta' struzzjonijiet amministrattivi interni u l-pubblikazzjoni ta' avviżi, biex j/tiżgura li s-CEPOL qed jaħdem b'mod tajjeb skond id-dispożizzjonijiet ta' din id-Deċiżjoni;j/tfassal l-abbozz preliminari tal-baġit, l-abbozz preliminari tar-rapport annwali u l-abbozz preliminari tal-programm tax-xogħol li għandhom jitressqu lill-Bord ta' Tmexxija;j/timplimenta l-baġit;j/tagħmel il-kuntatti mas-servizzi relevanti fl-Istati Membri;j/tikkoordina l-implimentazzjoni tal-programm tax-xogħol;j/tevalwa l-implimentazzjoni ta' l-għodda ta' tagħlim u ta' taħriġ tas-CEPOL, u l-għotja taċ-ċertifikazzjoni CEPOL lil dawk li jħarrġu u lill-istituti ta' taħriġ ta' l-Istati Membri;kull funzjoni oħra li tingħataluha mill-Bord ta' Tmexxija.5. Id-Direttur għandu/ha j/tkun responsabbli mill-attivitajiet tiegħu/tagħha lill-Bord ta' Tmexxija.6. Jekk mitlub mill-Parlament Ewropew jew mill-Kunsill, id-Direttur għandu/ha j/tirraporta dwar il-qadi ta' dmirijietu/ha.7. Id-Direttur għandu/ha j/tinnegozja ftehim għall-kwartieri ġenerali mal-gvern li jkun qed jilqa', u j/tressqu għall-approvazzjoni tal-Bord ta' Tmexxija, li għandu jaġixxi b'maġġoranza ta' żewġ terzi.Artikolu 11L-istaff1. Id-Direttur għandu/ha j/tkun appoġġjat/a mill-istaff fil-qadi ta' dmirijietu/ha.2. L-istaff u d-Direttur tas-CEPOL huma soġġetti għar-regoli li joħorġu mir-regoli u r-regolamenti applikabbli għall-uffiċjali u impjegati oħra tal-Komunitajiet Ewropej.3. Sabiex jiġi implimentat ir-Regolament (KEE, Euratom, CECA) nru 259/68, is-CEPOL huwa assimilat bħala aġenzija fit-tifsira ta' l-Artikolu 1 a, paragrafu 2, tar-regolamenti ta' l-istaff ta' l-uffiċjali tal-Komunitajiet Ewropej.4. Il-Bord ta' Tmexxija jista' jadotta arranġamenti li jippermettu s-secondment ta' esperti nazzjonali mill-Istati Membri għas-CEPOL.Artikolu 12Unitajiet nazzjonali1. L-unitajiet nazzjonali tas-CEPOL għandhom jiġu mwaqqfa fl-istitut għat-taħriġ fl-infurzar tal-liġi nazzjonali ta' kull Stat Membru. Fejn hemm aktar minn istitut wieħed fi Stat Membru wieħed, għandu jkun f'idejn l-Istat Membru li jiddeċiedi jekk iwaqqafx aktar minn unità nazzjonali waħda, kif ukoll dwar il-lokalità fejn se jkun/u.2. L-unitajiet nazzjonali preferibbilment għandhom ikunu mmexxija mill-uffiċjal direttament responsabbli mill-iżvilupp u l-implimentazzjoni ta' programmi ta' taħriġ f'livell nazzjonali, jew persuna li għandha responsabbiltajiet u kompetenzi ekwivalenti. Għandu jitħalla f'idejn kull Stat Membru li jiddeċiedi dwar l-organizzazzjoni u l-istaff ta' l-unitajiet nazzjonali, skond il-leġiżlazzjoni nazzjonali. L-unitajiet nazzjonali tas-CEPOL jistgħu jikkonsistu f'persuna waħda, jekk meħtieġ, sakemm ikun żgurat li jaħdmu tajjeb skond din id-Deċiżjoni.3. L-Istati Membri jaqblu li jimpenjaw ruħhom li jieħdu l-miżuri kollha meħtieġa biex jiżguraw komunikazzjoni u kooperazzjoni tajba fl-istituti ta' taħriġ relevanti kollha, inkluż istituti ta' riċerka relevanti, ma' l-unitajiet nazzjonali tas-CEPOL. Meta jkun hemm aktar minn unità nazzjonali tas-CEPOL waħda fi Stat Membru wieħed, għandu jkun f'idejn kull Stat Membru li jinnomina waħda minnhom bħala l-unità ċentrali li tikkoordina u li tkun responsabbli milli tiżgura l-komunikazzjoni u l-koordinazzjoni meħtieġa ma' l-unitajiet nazzjonali tas-CEPOL l-oħra fit-territorju tiegħu u ma' dawk fi Stati Membri oħra.4. L-unitajiet nazzjonali tas-CEPOL għandhom ikunu responsabbli fuq livell nazzjonali għall-implimentazzjoni ta' l-għodda tat-taħriġ u tat-tagħlim adottati mill-Bord tat-Tmexxija, u għandhom ukoll jipparteċipaw b'mod attiv fl-iżvilupp tagħhom u fl-evalwazzjoni ta' l-użu tagħhom. B'mod partikolari, kull unità nazzjonali tas-CEPOL għandha tkun responsabbli mill-ħidmiet li ġejjin:L-organizzazzjoni ta' kull attività tas-CEPOL li ssir fit-territorju ta' l-Istat Membru tagħha, speċjalment ta' attivitajiet ta' tagħlim;tgħin lid-Direttur fl-implimentazzjoni u l-evalwazzjoni ta' l-għodda għat-taħriġ u għat-tagħlim fl-istituti ta' taħriġ fl-infurzar tal-liġi differenti f'dak l-Istat Membru, kif ukoll tipprovdi r-rispons meħtieġ għat-tkomplija ta' l-iżvilupp u l-evalwazzjoni ta' l-istess;bil-gwida tad-Direttur, it-tixrid tal-prodotti żviluppati mis-CEPOL, kif ukoll kull informazzjoni oħra relevanti dwar l-attivitajiet tas-CEPOL, lill-entitajiet xierqa fil-qasam ta' l-infurzar tal-liġi f'dak l-Istat Membru;jipprovdu lid-Direttur b'kull informazzjoni li tista' tkun utli għall-qadi ta' dmirijietu/ha, inkluż l-informazzjoni dwar u/jew riżultati ta' riċerka applikata;jirrispettaw it-talbiet li jagħmel id-Direttur f'isem il-Bord ta' Tmexxija;kull xogħol ieħor li jiddeċiedi l-Bord ta' Tmexxija.5. L-unitajiet nazzjonali tas-CEPOL għandhom ikunu responsabbli għall-kwistjonijiet kollha relatati mas-CEPOL fl-Istati Membri. Id-Direttur tas-CEPOL jista' f'kull ħin jikkuntattja lill-istituti ta' taħriġ individwali fl-Istati Membri, sakemm huwa/hija j/tinforma l-unità nazzjonali tas-CEPOL rispettiva bir-raġuni u l-kontenut tal-kuntatt.6. L-istituti ta' taħriġ individwali fl-Istati Membri jistgħu jikkuntattjaw lid-Direttur tas-CEPOL fuq inizjattiva tagħhom stess, sakemm fl-istess ħin javżaw lill-unità nazzjonali tagħhom tas-CEPOL bl-intenzjoni tagħhom u bil-kontenut tal-kuntatt.Artikolu 13Kooperazzjoni ma' korpi oħra1. Is-CEPOL għandu jikkoopera ma' korpi relevanti oħra ta' l-Unjoni Ewropea fil-qasam ta' l-infurzar tal-liġi u oqsma relatati oħra, partikolarment l-Europol, l-Eurojust, iċ-Ċentru ta' Monitoraġġ Ewropew għad-Drogi u l-Abbuż tad-Drogi (EMCDDA), u ċ-Ċentru ta' Monitoraġġ Ewropew għar-Razziżmu u l-Kżenofobija (EMCR), u kull korp ieħor ta' l-Unjoni Ewropea li x-xogħol tiegħu huwa relevanti għas-CEPOL.2. Is-CEPOL għandu jikkoopera ma' l-istituti ta' taħriġ nazzjonali għall-pajjiżi li magħhom l-Unjoni Ewropea qed tagħmel jew għandha l-intenzjoni li tagħmel negozjati għas-sħubija, kif ukoll ma' dawk ta' l-Islanda u n-Norveġja.3. Il-Bord ta' Tmexxija jista', jekk jaġixxi b'maġġoranza ta' żewġ terzi tal-membri tiegħu, jawtorizza lid-Direttur tas-CEPOL jinnegozja ftehimiet ta' kooperazzjoni mal-korpi msemmija fil-paragrafi 1 u 2 hawn fuq, u ma' l-istituti ta' taħriġ nazzjonali jew korpi simili f'pajjiżi terzi.4. Is-CEPOL jista' jieħu in konsiderazzjoni r-rakkomandazzjonijiet ta' l-Europol jew tat-task force tal-Kapijiet tal-Pulizija ta' l-Unjoni Ewropea, mingħajr preġudizzju għar-regoli li jirregolaw l-adozzjoni tal-programm ta' xogħol tas-CEPOL.Il-Kapitolu IVĦtiġijiet finanzjarjiArtikolu 14L-Estimi1. Id-dħul tas-CEPOL għandu jikkonsisti, mingħajr preġudizzju għal forom oħra ta' dħul, minn:sussidju mill-Komunità li se jkun inkluż fil-baġit ġenerali ta' l-Unjoni Ewropea (sezzjoni tal-Kummissjoni);miżati għas-servizzi pprovduti;kull kontribuzzjoni volontarja mill-Istati Membri.2. L-ispiża tas-CEPOL għandha tinkludi l-istaff u l-ispejjeż amministrattivi, infrastrutturali u ta' l-operat.3. Id-Direttur għandu jfassal estimi tad-dħul u l-infiq tas-CEPOL għas-sena finanzjarja ta' wara u għandu jgħaddihom lill-Bord ta' Tmexxija flimkien ma' pjan għall-istabbiliment.4. Għandu jkun hemm bilanċ bejn id-dħul u l-infiq.5. Il-Bord ta' Tmexxija għandu jadotta l-abbozz ta' l-estimi, inkluż il-pjan provviżorju għall-istabbiliment akkumpanjat minn programm ta' xogħol preliminarju, u jgħaddihom lill-Kummissjoni sa mhux aktar tard mill-31 ta' Marzu ta' kull sena.6. L-estimi għandhom jingħaddu mill-Kummissjoni lill-Parlament Ewropew u lill-Kunsill (min hawn il quddiem "l-awtorità tal-baġit") flimkien ma' l-abbozz preliminari tal-baġit ta' l-Unjoni Ewropea.7. Fuq il-bażi ta' l-estimi, il-Kummissjoni, fl-abbozz preliminari tal-baġit ġenerali ta' l-Unjoni Ewropea, għandha tinkludi l-estimi li tikkunsidra meħtieġa għall-pjan ta' stabbiliment u l-ammont tas-sussidju li għandu jiġi nkluż fil-baġit ġenerali, li għandha tpoġġi quddiem l-awtorità tal-baġit skond l-Artikolu 272 tat-Trattat li jistabbilixxi l-Komunità Ewropea.8. L-awtorità tal-baġit għandha tawtorizza l-approprjazzjonijiet għas-sussidju lis-CEPOL. L-awtorità tal-baġit għandha tadotta l-pjan ta' stabbiliment għas-CEPOL.9. Il-Bord ta' Tmexxija għandu jadotta l-baġit tas-CEPOL. Għandu jsir finali wara l-adozzjoni tal-baġit ġenerali ta' l-Unjoni Ewropea. Fejn xieraq, għandu jiġi aġġustat kif meħtieġ.10. Kull tibdil fil-baġit, inkluż il-pjan ta' stabbiliment, għandu jsegwi l-proċedura mniżżla fil-paragrafi (5) u (9).11. Il-Bord ta' Tmexxija għandu, mill-aktar fis possibbli, javża lill-awtorità tal-baġit bl-intenzjoni tiegħu li jimplimenta kull proġett li jista' jkollu implikazzjonijiet finanzjarji għall-iffinanzjar tal-baġit tiegħu, b'mod partikolari xi proġetti relatati mal-propjetà bħall-kiri jew ix-xiri ta' bini. Għandu jgħarraf dan kollu lill-Kummissjoni.12. Fejn parti mill-awtorità tal-baġit avżat li għandha l-intenzjoni li toħroġ opinjoni, din għandha tgħaddi l-opinjoni tagħha lill-Bord ta' Tmexxija fi żmien sitt ġimgħat mid-data ta' l-avviż dwar il-proġett.Artikolu 15Kontroll tal-baġit1. Sa mhux aktar tard mill-1 ta' Marzu ta' wara kull sena finanzjarja, l-uffiċjal tal-kontabilità tas-CEPOL għandu jikkomunika l-kontijiet provviżorji lill-uffiċjal tal-kontabilità tal-Kummissjoni flimkien ma' rapport dwar it-tmexxija tal-baġit u tal-finanzi għal dik is-sena finanzjarja. L-uffiċjal tal-kontabilità tal-Kummissjoni għandu jikkonsolida l-kontijiet provviżorji ta' l-istituzzjonijiet u l-korpi deċentralizzati skond l-Artikolu 128 tar-Regolament Finanzjarju applikabbli għall-baġit ġenerali tal-Komunitajiet Ewropej[20].2. Sa mhux aktar tard mill-31 ta' Marzu ta' wara kull sena finanzjarja, l-uffiċjal tal-kontabilità tal-Kummissjoni għandu jgħaddi l-kontijiet provviżorji tas-CEPOL lill-Qorti ta' l-Awdituri, flimkien ma' rapport dwar it-tmexxija tal-baġit u tal-finanzi għal dik is-sena finanzjarja. Ir-rapport dwar it-tmexxija tal-baġit u tal-finanzi għal dik is-sena finanzjarja għandu wkoll jingħata lill-Parlament Ewropew u lill-Kunsill.3. Malli jirċievi l-osservazzjonijiat tal-Qorti ta' l-Awdituri dwar il-kontijiet provviżorji tas-CEPOL, skond l-Artikolu 129 tar-Regolament Finanzjarju ġenerali, id-Direttur għandu jiġbor il-kontijiet finali tas-CEPOL taħt ir-responsabbiltà tiegħu u jgħaddihom lill-Bord ta' Tmexxija għal opinjoni.4. Il-Bord ta' Tmexxija għandu jagħti opinjoni dwar il-kontijiet finali tas-CEPOL.5. Sa mhux aktar tard mill-1 ta' Lulju tas-sena ta' wara, id-Direttur għandu jibgħat il-kontijiet finali, flimkien ma' l-opinjoni tal-Bord ta' Tmexxija lill-Kummissjoni, lill-Qorti ta' l-Awdituri, lill-Parlament Ewropew u lill-Kunsill.6. Il-kontijiet finali għandhom jiġu ppubblikati.7. Id-Direttur għandu jibgħat tweġiba lill-Qorti ta' l-Awdituri għall-osservazzjonijiet tagħha sa mhux aktar tard mit-30 ta' Settembru. Dan għandu jibgħat din it-tweġiba lill-Bord ta' Tmexxija wkoll.8. Il-Parlament Ewropew, wara rakkomandazzjoni mill-Kunsill, għandu, qabel it-30 ta' April tas-sena n+2, jagħti l-inkarigu lid-Direttur tas-CEPOL għall-implimentazzjoni tal-baġit għas-sena n.Artikolu 16Dispożizzjoni FinanzjarjaIr-regoli finanzjarji applikabbli għas-CEPOL għandhom jiġu adottati mill-Bord ta' Tmexxija wara li dan ikun ikkonsulta mal-Kummissjoni. Dawn jistgħu ma jimxux mar-Regolament tal-Kummissjoni (KE, Euratom) Nru 2343/2002 tat-23 ta' Diċembru 2002 dwar il-qafas tar-Regolament Finanzjarju għall-korpi li għalihom hemm referenza fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[21], sakemm mhuwiex meħtieġ speċifikament għall-operat tas-CEPOL u bil-kunsens minn qabel tal-Kummissjoni.Artikolu 17Il-Ġlieda kontra l-frodi1. Għall-ġlieda kontra l-frodi, il-korruzzjoni u attivitajiet oħra kontra l-liġi, id-dispożizzjonijiet tar-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 dwar l-investigazzjonijiet immexxija mill-Uffiċċju Ewropew għal Kontra l-Frodi (OLAF)[22] għandhom japplikaw mingħajr restrizzjonijiet.2. Is-CEPOL għandu jidħol fil-Ftehim Interistituzzjonali tal-25 ta' Mejju 1999 dwar l-investigazzjonijiet interni ta' l-Uffiċċju Ewropew għal Kontra l-Frodi (OLAF) u għandu joħroġ, mingħajr dewmien, id-dispożizzjonijiet xierqa applikabbli għall-impjegati kollha tiegħu.3. Id-deċiżjonijet dwar il-finanzjament u l-implimentazzjoni tal-ftehim u l-istrumenti li joħorġu minnhom għandhom jistipulaw espliċitament li l-Qorti ta' l-Awdituri u l-OLAF għandhom jagħmlu, jekk meħtieġ, kontrolli fuq il-post fost dawk li jirċievu fondi tas-CEPOL u l-aġenti responsabbli li jallokawhom.Artikolu 18LingwiMingħajr preġudizzju għar-regoli tal-proċedura miftehma mill-Bord ta' Tmexxija, id-dispożizzjonijiet imnniżżla fir-Regolament Nru 1 tal-15 ta' April 1958[23] li jiddetermina l-lingwi li għandhom jintużaw fil-Komunità Ekonomika Ewropea għandhom japplikaw għas-CEPOL. Ir-rapport annwali lill-Kunsill li għalih hemm referenza fl-Artikolu 9 (7) għandu jsir fil-lingwi uffiċjali ta' l-istituzzjonijiet ta' l-Unjoni.Artikolu 19Aċċess għad-dokumentiFuq il-bażi tal-proposta tad-Direttur, u mhux aktar tard minn sitt xhur wara li d-Deċiżjoni tidħol fis-seħħ, il-Bord ta' Tmexxija għandu jadotta r-regoli għall-aċċess tad-dokumenti tas-CEPOL, u jieħu in konsiderazzjoni l-prinċipji u l-limiti ddikjarati fir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għal dokumenti tal-Parlament Ewropew, tal-Kunsill u tal-Kummissjoni[24].Il-Kapitolu VDispożizzjonijiet tranżitorji u finaliArtikolu 20Kwartieri Ġenerali provviżorji għas-CEPOLSakemm is-CEPOL jiċċaqlaq għall-kwartieri ġenerali permanenti tiegħu, dan għandu jkompli jitmexxa mill-Iskola tal-Pulizija Nazzjonali Daniża.Artikolu 21In-nomina ta' l-unitajiet nazzjonali tas-CEPOLSa mhux aktar tard minn sitt xhur wara li din id-Deċiżjoni tidħol fis-seħħ, l-Istati Membri għandhom iwaqqfu l-unità(jiet) nazzjonali tagħhom u jibagħtu l-informazzjoni relevanti kollha lis-Segretarjat Ġenerali tal-Kunsill u lill-Kummissjoni.Artikolu 22Ir-rappurtaġġ u l-evalwazzjoni1. Fi tmiem kull sena l-Bord ta' Tmexxija għandu jippreżenta rapport annwali lill-Kummissjoni, lill-Kunsill u lill-Parlament Ewropew kif speċifikat fl-Artikolu 9 (7) (d) ta' din id-Deċiżjoni.2. Fi żmien ħames snin wara li din id-Deċiżjoni tidħol fis-seħħ u minn hemm kull ħames snin, il-Bord ta' Tmexxija għandu jikkummissjona evalwazzjoni esterna indipendenti ta' l-implimentazzjoni ta' din id-Deċiżjoni kif ukoll ta' l-attivitajiet tas-CEPOL.3. Kull evalwazzjoni għandha tiċċekkja l-impatt ta' din id-Deċiżjoni, l-utilità, ir-relevanza, kemm hu effettiv u effiċjenti s-CEPOL u l-prattiċi tax-xogħol tiegħu. Il-Bord ta' Tmexxija għandu joħroġ termini ta' referenza speċifiċi bi qbil mal-Kummissjoni, wara l-konsultazzjonijiet mal-partijiet involuti.4. Il-Bord ta' Tmexxija għandu jirċievi l-evalwazzjoni u joħroġ ir-rakkomandazzjonijiet tiegħu dwar l-istruttura u l-prattiċi tax-xogħol tas-CEPOL lill-Kummissjoni. Kemm ir-riżultati ta' l-evalwazzjoni kif ukoll ir-rakkomandazzjonijiet għandhom jingħataw lill-Kummissjoni, lill-Parlament Ewropew u lill-Kunsill u għandhom isiru pubbliċi.5. Fi tmiem kull ħames snin mid-data li fiha din id-Deċiżjoni tidħol fis-seħħ, il-Bord ta' Tmexxija għandu jippreżenta rapport lill-Kunsill, lill-Kummissjoni u lill-Parlament Ewropew dwar il-mod kif qed jaħdem is-CEPOL u l-perspettivi għall-ġejjieni tiegħu. Dawn ir-rapporti għandhom jieħdu in konsiderazzjoni l-konklużjonijiet u r-rakkomandazzjonijiet ta' l-evalwazzjoni esterna li għandha ssir kull ħames snin kif speċifikat fil-paragrafi (2) u (4) ta' dan l-Artikolu.Artikolu 23RevokaId-Deċiżjoni tal-Kunsill 2000/820/JHA hija revokata.Artikolu 24Data meta tidħol fis-seħħDin id-Deċiżjoni għandha tidħol fis-seħħ fil-jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 25Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.Magħmula fi Brussel, [...]Għall-KunsillIl-PresidentANNESSLinji ta' gwida għan-nomina ta' Direttur tas-CEPOL1. LINJI TA' GWIDA GħALL-PROċEDURA TA' L-GħAżLA TAL-KANDIDATIGħandha ssir għażla, ibbażata fuq il-mertu, għall-aħjar kandidat għall-post ta' Direttur tas-CEPOL. Għal dan il-għan, il-Bord ta' Tmexxija għandu jwaqqaf Kumitat ta' l-Għażla, skond ir-regoli tal-proċedura tiegħu.IL-kariga għandhau tkun ippubblikata fl-istituzzjonijiet u l-korpi kollha ta' l-Unjoni Ewropea kif ukoll fuq barra. Il-post tax-xogħol battal għandu jkun ippubblikat fil-Ġurnal Uffiċjali tal-Komunità Ewropea.L-intervisti ma' l-aħjar kandidati li jkunu għaddew pre-selezzjoni, għandhom isiru mill-Kumitat ta' l-Għażla, li ċ-Chairman tiegħu għandu jipprepara lista ta' mill-inqas l-aħjar tliet kandidati.F'każ ta' oġġezzjonijiet minn membru tal-Kumitat ta' l-Għażla, il-kwistjoni għandha tiġi referuta liċ-Chairman tal-Bord ta' Tmexxija. Huwa jew hija jista' jkun mistieden/mistiedna tkun fil-Kumitat ta' l-Għażla u t/jagħmel l-intervisti lil uħud mill-kandidati jew il-kandidati kollha, li jkunu għaddew mill-pre-selezzjoni.Il-Bord ta' Tmexxija għandu jadotta, wara li jfittex l-opinjoni tal-Kummissjoni, lista ta' mill-inqas tliet kandidati u jippreżentaha lill-Kunsill biex dan jinnomina d-Direttur tas-CEPOL.Il-kandidati u l-membri tal-Kumitat ta' l-Għażla, u kull persuna oħra li tkun qed tipparteċipa fil-proċedura ta' l-għażla, għandhom javżaw liċ-Chairman tal-Kumitat ta' l-Għażla u tal-Bord ta' Tmexxija dwar kull kunflitt ta' interess li jista' jwaqqafhom milli jwettqu l-funzjonijet tagħhom b'mod oġġettiv.2. IL-PUBBLIKAZZJONI TA' L-AVVIż GħALL-POST TAX-XOGħOL BATTALIl-Kumitat ta' l-Għażla għandu jagħmel l-avviż għall-post tax-xogħol battal li jkun se jiġi ppubblikat. Dan għandu jinkludi:Deskrizzjoni tal-ħidmiet tas-CEPOL b'referenzi tajbin għall-bażi legali tiegħu.Deskrizzjoni tad-dmirijiet u r-responsabbiltajiet tad-Direttur bir-referenzi xierqa għall-bażi legali tas-CEPOL.Il-profil u l-livell tal-kariga.Deskrizzjoni ġenerali tal-proċedura ta' l-għażla u tal-ħatra.Indikazzjoni taż-żmien imbassar għall-proċedura tal-ħatra.Kull attribut ieħor li jista' jkun relevanti għall-kariga u li jista' aktar il quddiem jiġi wżat bħala kriterju ta' l-għażla. Dawk il-kriterji ta' l-għażla li jkunu ssemmew fil-pubblikazzjoni biss jistgħu jittieħdu in konsiderazzjoni għall-evalwazzjoni ta' l-applikanti.3. ĦTIġIJIET MINIMI GħALL-KANDIDATIIl-kandidati għall-kariga ta' Direttur tas-CEPOL għandhom:Jipprovdu Curriculum Vitae aġġornat u ittra ta' motivazzjoni;ikunu ta' nazzjonalità ta' Stat Membru ta' l-Unjoni Ewropea;jiġġustifikaw livell ta' edukazzjoni li jikkorrispondi għal studji universitarji li tlestew u li jkunu ċċertifikati b'diploma jew, fejn iġġustifikat u approvat b'deċiżjoni unanima tal-Kumitat ta' l-Għażla, taħriġ professjonali ta' livell ekwivalenti, bi qbil ma' l-Artikolu 5(3)(c) tar-regoli ta' l-istaff applikabbli għal uffiċjali u impjegati oħra tal-Komunitajiet Ewropej;ikollhom mill-inqas ħmistax-il sena esperjenza professjonali minn meta jkunu ġabu l-lawrja jew id-diploma, li l-aħħar ħamsa minnhom iridu jkunu fil-qasam tat-taħriġ tal-pulizija;ikollhom mill-inqas ħames snin esperjenza ta' tmexxija, jew fit-tmexxija ta' staff jew fi strutturi ta' tmexxija oħra b'livell suffiċjenti ta' responsabbiltà.jipproduċu evidenza ta' għarfien fil-fond ta' waħda mill-lingwi tal-Komunitajiet u għarfien sodisfaċenti ta' lingwa oħra tal-Komunitajiet sal-livell meħtieġ għat-twettiq tad-dmirijiet tiegħu. Għarfien tajjeb ta' mill-inqas lingwa uffiċjali oħra tal-Komunità tkun ikkunsidrata bħala kwalità addizzjonali.DIKJARAZZJONI FINANZJARJA LEĠIŻLATTIVA+++++ TABLE +++++1. LINJA(I) + INTESTATURA(I) TAL- BAĠITMill-2005 il quddiem se tinħoloq intestatura tal-baġit ġdida b'żewġ linji tal-baġit:- 18 05 05 01: Kulleġġ Ewropew tal-Pulizija - Sussidju għat-titoli 1 & 2- 18 05 05 02: Kulleġġ Ewropew tal-Pulizija - Sussidju għat-titolu 32. FIGURI KOMPLESSIVI2.1. ALLOKAZZJONI TOTALI GħALL-AZZJONI: 7.5  MILJUNI GħALL-IMPENNMassimu ta'  3 miljun per annum għall-2005 u  4.5 għall-2006 huwa disponibbli fil-perspettivi finanzjarji kurrenti.Mill-2007 il quddiem l-allokazzjoni ta' l-approprjazzjonijiet se tiddependi fuq il-perspettivi finanzjarji ġodda ta' bejn l-2007-2013. It-total annwali ta'  4.5 miljun li nżammu għall-perjodu 2007-2009 huwa għalhekk purament indikattiv.2.2. Perjodu ta' applikazzjoni: 2005 - 2006- Skeda ta' xogħol indikattiva sabiex is-CEPOL jinbidel f'korp ta' l-Unjoni Ewropea tista' tkun din li ġejja:- L-adozzjoni u d-dħul fis-seħħ tad-Deċiżjoni mistennija għal: nofs l-2005.- Fażi ta' transizzjoni: 2005. Għalkemm is-CEPOL qed jaħdem diġà, se jkun hemm fażi ta' transizzjoni li tibda minn meta d-Deċiżjoni tidħol fis-seħħ sakemm l-istaff kurrenti jiġi nkorporat b'mod sħiħ fis-sistema tar-regolamenti ta' l-impjegati u jidħlu mpjegati ġodda, id-Direttur ġdid nominat, l-iffirmar tal-ftehim tal-kwartieri ġenerali ma' l-Istat li jkun qed jospita, eċċ. Id-dikjarazzjoni finanzjarja leġiżlattiva preżenti hija kkalkulata fuq bażi ta' 6 xhur għall-2005, ibbażata fuq is-suppożizzjoni li d-Deċiżjoni tal-Kunsill il-ġdida mhux se tiġi approvata u tidħol fis-seħħ qabel nofs l-2005. Kalkoli bbażati fuq sena sħiħa qed isiru għas-sena 2006 il quddiem.- Fażi operattiva: Malli d-Deċiżjoni tal-Kunsill tidħol fis-seħħ, i.e. ma' l-adozzjoni, is-CEPOL se jibda jopera skond id-Deċiżjoni tal-Kunsill il-ġdida.2.3. Stima globali multi-annwali tan-nefqa:+++++ TABLE +++++2.4. Kompatibilità ma' l-ipprogrammar finanzjarju u l-perspettiva finanzjarja[X] Il-proposta hija kompatibbli ma' l-ipprogrammar finanzjarju eżistenti (sa l-2006).Il-proposta se tinvolvi l-ipprogrammar mill-ġdid ta' l-intestatura relevanti tal-perspettiva finanzjarja.() Il-proposta tista' titlob għall-applikazzjoni tad-dispożizzjonijiet tal-Ftehim Interistituzzjonali.2.5. Impatt finanzjarju fuq id-dħul:(X) Il-proposta m'għandha l-ebda implikazzjoni finanzjarja (tinvolvi aspetti tekniċi dwar l-implimentazzjoni ta' miżura)JEW[] Il-proposta għandha impatt finanzjarju - l-effett fuq id-dħul huwa dan li ġej:3. KARATTERISTIĊI TAL-BAĠIT+++++ TABLE +++++4. BAŻI LEGALIL-Artikoli 30 (1) (c) u 34 (2) ( c ) TEU(L-Artikolu 41 (3) TEU huwa l-bażi għall-iffinanzjar mill-baġit ġenerali, iżda mhuwiex eżattament parti mill-bażi legali għall-abbozz tad-Deċiżjoni).5. DESKRIZZJONI U RAĠUNIJIET5.1. Ħtieġa għall-intervent tal-Kommunità5.1.1. Għanijiet li qed jippruvaw jintlaħquL-għan ta' l-abbozz tad-Deċiżjoni tal-Kunsill preżenti huwa li jbiddel lis-CEPOL f'korp ta' l-Unjoni Ewropea, bil-għan li jipprovdih bl-għodda legali u ta' l-organizzazzjoni li għandu bżonn biex jaħdem tajjeb. Sabiex titjieb l-effettività tas-CEPOL fil-kontribut tiegħu sabiex tintlaħaq żona ta' libertà, sigurtà u ġustizzja, l-abbozz preżenti qed ifittex ukoll li jwessa' l-mandat tas-CEPOL sabiex jinkludi mhux biss uffiċjali tal-pulizija għolja, iżda l-uffiċjali kollha għall-infurzar tal-liġi li għandhom rwol ċentrali fil-ġlieda kontra l-kriminalità fl-Unjoni Ewropea. Fl-aħħarnett, l-abbozz jistabbilixxi l-għanijiet, l-oġġettivi u l-ħidmiet tas-CEPOL b'mod li jkun żgurat l-aħjar użu tar-riżorsi eżistenti, u ta' dawk li se jiġu żviluppati fil-ġejjieni.Is-CEPOL għandu jagħti kontribut sabiex jiżdied in-numru ta' uffiċjali għall-infurzar tal-liġi ta' l-Istati Membri li jokkupaw pożizzjonijiet importanti fil-ġlieda kontra l-kriminalità minn pajjiż għall-ieħor u li għandhom għarfien ta' l-istrumenti għad-dispożizzjoni tas-servizzi ta' l-infurzar tal-liġi fl-Unjoni Ewropea, tas-sistemi nazzjonali differenti, tat-terminoloġija teknika f'lingwi differenti, ta' kwistjonijiet etiċi u tad-drittijiet tal-bniedem, kif ukoll kuxjenza ta' l-appartenenza għall-Unjoni Ewropea. Għandu wkoll jagħti kontribut sabiex tiżdied il-kwalità tat-taħriġ offrut lil uffiċjali ta' l-infurzar tal-liġi ta' l-Istati Membri, billi jistabbilixxi mhux biss kurrikula u metodoloġiji komuni, iżda billi jiżgura li l-implimentazzjoni tagħhom issir skond standards komuni. Dan ikun żgurat permezz ta' ċertifikazzjoni tas-CEPOL ibbażata fuq evalwazzjonijiet regolari.Minkejja li l-approċċ differenti ta' l-Istati Membri għat-taħriġ m'għandux ikun problema fiha nnifisha, metodoloġija u standards komuni ta' kwalità huma meħtieġa sabiex jiġi żgurat ċertu livell minimu ta' taħriġ fl-infurzar tal-liġi madwar l-Unjoni Ewropea, almenu f'dawk l-oqsma ta' interess komuni u għall-uffiċjali involuti fihom direttament. Għalhekk, is-CEPOL għandu jiffoka fuq l-iżvilupp ta' kurrikula u metodi ta' tagħlim komuni f'oqsma ta' prijorità tal-kooperazzjoni fl-infurzar tal-liġi, li mbagħad għandhom jiġu applikati b'mod uniformi fl-istituti ta' taħriġ nazzjonali kollha. Fl-istess ħin, il-valur ta' l-uffiċjali għall-infurzar tal-liġi minn Stati Membri differenti li jiltaqgħu, u jkollhom kuntatt dirett ma' nies li jħarrġu u ma'nies li jagħmlu d-diskorsi li jkunu ġejjin minn oqsma differenti, m'għandux jiġi sottovalutat. L-organizzazzjoni ta' korsijiet komuni għandha tibqa' waħda mill-ħidmiet ċentrali tas-CEPOL.Sabiex jagħmel r-rwol tiegħu tajjeb, is-CEPOL għandu jkollu personalità legali, ffinanzjar mill-baġit ta' l-Unjoni Ewropea, Direttur responsabbli li jkollu l-istaff permanenti tiegħu li jkun qed jaħdem tajjeb diġà, u regolamenti finanzjarji u għall-impjegati ċari.B'mod partikolari, is-CEPOL għandu jagħmel dawn il-ħidmiet:Jiżviluppa standards komuni għall-korsijiet ta' taħriġ immirati lejn uffiċjali għolja u uffiċjali għall-infurzar tal-liġi oħra ta' l-Istati Membri li għandhom rwol ċentrali fil-ġlieda kontra l-kriminalità minn pajjiż għall-ieħor, f'dak li għandu x'jaqsam mal-kooperazzjoni bejn il-pulizija u servizzi ta' l-infurzar tal-liġi oħra fl-Unjoni Ewropea.Jipprovdi lill-istituti għat-taħriġ fl-infurzar tal-liġi fl-Istati Membri bi standards komuni għat-taħriġ ta' l-uffiċjali għolja u uffiċjali oħra għall-infurzar tal-liġi msemmiija.Jipprovdi lill-istituti relevanti fl-Istati Membri b'moduli għall-korsijiet tat-taħriġ ta' l-uffiċjali għall-infurzar tal-liġi msemmiija.Jipprovdi korsijiet ta' taħriġ għal uffiċjali għolja għall-infurzar tal-liġi ta' l-Istati Membri f'oqsma ta' prijorità. Il-prioritajiet li jiggwidaw ix-xogħol tas-CEPOL għandhom ikunu definiti kull sena mill-Bord ta' Tmexxija, billi jittieħdu in konsiderazzjoni d-Deċiżjonijiet relevanti tal-Kunsill.Jiżviluppa u jipprovdi t-taħriġ sabiex jipprepara l-forzi tal-pulizija ta' l-Unjoni Ewropea għall-parteċipazzjoni fl-immaniġġjar ta' kriżijiet b'mod mhux militari.Jiżviluppa u jipprovdi taħriġ għal dawk li jħarrġu fl-istituti relevanti fl-Istati Membri.Jevalwa, fuq bażi regolari, l-implimentazzjoni tal-metodoloġiji u l-moduli ta' taħriġ tas-CEPOL għal standard komuni u joħroġ ċertifikazzjoni tas-CEPOL kemm għal dawk li jħarrġu kif ukoll għall-kontenut tal-korsijiet.Jiżviluppa u jipprovdi moduli ta' taħriġ virtwali billi jinżamm, jiġġedded u jsir l-aħjar użu min-netwerk elettroniku tas-CEPOL ("in-Netwerk Ewropew tat-Tagħrif tal-Pulizija").Jidentifika oqsma ta' prijorità għar-riċerka f'suġġetti ta' l-infurzar tal-liġi, bl-intenzjoni li l-kooperazzjoni fl-infurzar tal-liġi ssir aktar effettiva u jissaħħaħ l-iżvilupp tax-xjenza tal-pulizija fl-Unjoni Ewropea.Jippromwovi l-aħjar prattika, dak li jinstab mir-riċerka u r-riżultati ta' kooperazzjoni tal-pulizija konkreta li jistgħu ikunu utli għal skopijiet ta' taħriġ, kemm jekk tkun l-organizzazzjoni ta' konferenzi jew seminars, pubblikazzjoni ta' ktejjeb jew materjal ieħor ta' informazzjoni, u/jew l-użu ta' mezzi ta' komunikazzjoni elettroniċi.Jippromwovi l-iskambji u s-secondments ta' pulizija u uffiċjali oħra għall-infurzar tal-liġi fil-kuntest tat-taħriġ. Is-CEPOL jista' jippromwovi dawn l-iskambji u s-secondments ma' istituzzjonijiet barra l-Unjoni Ewropea, fejn dan ikun ta' relevanza biex l-għanijiet tiegħu jintlaħqu.Xi ħidmiet oħra li jiddeċiedi l-Bord ta' Tmexxija u/jew il-Kunsill.Bil-ħsieb li ssir evalwazzjoni fi stadju aktar avvanzat, għanijiet u indikaturi aktar konkreti ġew definiti fil-kuntest ta' evalwazzjoni ex ante li r-rapport tagħha jinsab mehmuż. Dan is-sett ta' għanijiet u indikaturi għandu jsirlu reviżjoni u jiġu żviluppat aktar meta s-CEPOL tkun qed topera.5.1.2. Miżuri meħuda b'konnessjoni ma' l-evalwazzjoni ex anteIl-Kummissjoni (DG JAI) għamlet evalwazzjoni ex ante tal-proposta għall-bdil tas-CEPOL f'korp ta' l-Unjoni Ewropea (ara dak li hemm mehmuż).L-evalwazzjoni ex ante turi li l-bdil tas-CEPOL f'korp ta' l-Unjoni Ewropea hija għażla aħjar u aktar effettiva sabiex jintlaħaq l-għan li titjieb il-kooperazzjoni fl-operat fit-taħriġ, mill-istruttura kurrenti (netwerk ta' istituti ta' taħriġ nazzjonali mingħajr personalità legali u ffinanzjata mill-kontribuzzjonijiet ta' l-Istati Membri). Minħabba n-natura tax-xogħol li jagħmel is-CEPOL, l-alternattiva li l-Kummissjoni tieħu dawn il-ħidmiet f'idejha ma tistax taħdem.5.1.3. Miżuri meħuda wara l-evalwazzjoni ex postPeress li s-CEPOL fil-passat ħadem bħala netwerk ta' istituti nazzjonali ta' taħriġ mingħajr personalità legali u kien iffinanzjat mill-kontribuzzjonijiet ta' l-Istati Membru, l-attivitajiet tiegħu ma kienux għadhom soġġetti għal evalwazzjoni ex post jew evalwazzjoni immedjata magħmula mill-Kummissjoni. Minkejja dan, analiżi ta' l-esperjenzi tan-netwerk sal-lum jipponta lejn il-bżonn li s-CEPOL ikun ankrat fil-qafas istituzzjonali ta' l-Unjoni Ewropea, billi jingħata l-istatut u l-għodda legali u istituzzjonali ta' korp ta' l-Unjoni Ewropea. B'dan il-mod, is-CEPOL ikun fl-istess livell ta' l-entitajiet li għandhom x'jaqsmu mal-kooperazzjoni fil-kwistjonijiet ta' kriminalità fl-Unjoni Ewropea, l-Eurojust u l-Europol, u jista' jagħmel xogħlu b'mod aktar effiċjenti u b'mod li l-infiq ikun effettiv. Fl-aħħar laqgħa tal-Bord ta' Tmexxija ġie adottat ir-rapport ta' tliet snin ta' ħidma u dwar il-ġejjieni tiegħu. Il-konklużjonijiet prinċipali tar-rapport kienu li huwa meħtieġ li s-CEPOL jingħata personalità legali, sede permanenti kif ukoll struttura ta' tmexxija ċara u staff tajjeb sabiex is-CEPOL ikun jista' jagħmel ħidmietu kollha kif suppost bħala wieħed mill-korpi ta' l-Unjoni Ewropea.5.2. Azzjoni maħsuba u arranġamenti għal intervent fil-baġitFażi ta' transizzjoni (2005): Ladarba d-Deċiżjoni tkun adottata u tidħol fis-seħħ, id-Direttur tas-CEPOL se jibda l-arranġamenti meħtieġa għar-ristrutturar tas-CEPOL bħala korp ta' l-Unjoni Ewropea, eż. ir-reviżjoni ta' testi legali eżistenti, il-pubblikazzjoni ta' avviżi u l-proċedura ta' reklutaġġ tad-Direttur il-ġdid. Dawn il-ħidmiet mhux se jkollhom impatt fuq l-istaff u n-nefqa amministrattiva għall-Kummissjoni (cf. punt 7)Fażi operattiva (mill-2006 il quddiem): L-estimi għar-riżorsi li hemm bżonn matul l-ewwel fażi ta' l-operat (2006 il quddiem) jieħdu in konsiderazzjoni l-limiti finanzjarji (il-massimi stabbiliti fil-perspettivi finanzjarji). Il-kalkoli huma bbażati fuq entità awtonoma. In-nefqa tista' tinqasam f'żewġ kategoriji prinċipali:1) In-nefqa amministrattiva u ta' l-impjegati:L-istaff tas-CEPOL għandu jkun magħmul minn numru ta' uffiċjali, aġenti temporanji u esperti nazzjonali fil-qasam tat-taħriġ fl-infurzar tal-liġi. L-ispejjeż ta' l-impjegati huma mniżżla fuq bażi ta' 6 xhur għall-2005 u fuq bażi ta' tnax-il xhar għaż-żmien li jibda fl-2006. In-nefqa għall-impjegati u għall-amministrazzjoni hija ta'  0,108 miljuni fis-sena (uffiċjali tal-Komunità) inkluż il-bini u n-nefqa amministrattiva relatata (IT, telekomunikazzjonijiet, eċċ)In-numru neċessarju ta' staff fil-fażi ta' transizzjoni huwa kkalkulat għal 19 fil-perjodu ta' transizzjoni (2005) u għal 22.5 fil-fażi operattiva (2006 il quddiem). Il-ħaddiema se jkunu mqassma hekk: 10 postijiet A, 6.5 postijiet B, u 6 postijiet C. In-numru ta' impjegati jista' jiżdied wara li l-Kunsill jagħti aktar kompiti lis-CEPOL u skond ir-riżorsi finanzjarji allokati mill-awtorità tal-baġit għall-perjodu ta' wara l-2007. L-impjegati tas-sigurtà għall-bini u l-infrastruttura mhumiex parti mill-impjegati tas-CEPOL u ma jidhrux fl-iskeda li ġejja. Il-proviżjon tas-servizzi tas-sigurtà se jingħataw f'idejn entitajiet esterni.SKEDA: Stima tar-riżorsi umani - Maqsuma skond il-qasam ta' l-attività u l-kategorija+++++ TABLE +++++* It-total ta' l-impjegati kkalkulat mhux se jkun fis-seħħ fl-2005, peress li l-istrument il-ġdid probabbilment ma jidħolx fis-seħħ qabel nofs l-2005. Għalhekk, il-kalkoli għan-nefqa għall-impjegati fl-2005 huma bbażati fuq 18-il impjegat u 6 xhur ta' operat iffinanzjat b'sussidju mill-baġit ġenerali. Mill-2006, il-kalkoli huma bbażati fuq total ta' 22.5 impjegati imniżżla hawn fuq, għal perjodi ta' tnax-il xahar.Nefqa ta' l-operatDawn l-ispejjeż jistgħu jinqasmu skond it-tip ta' xogħol tas-CEPOL kif imniżżla hawn taħt.1. Jiżviluppa standards komuni għall-korsijiet ta' taħriġ immirati lejn uffiċjali għolja u uffiċjali għall-infurzar tal-liġi oħra ta' l-Istati Membri li għandhom rwol ċentrali fil-ġlieda kontra l-kriminalità minn pajjiż għall-ieħor, f'dak li għandu x'jaqsam mal-kooperazzjoni bejn il-pulizija u servizzi ta' l-infurzar tal-liġi oħra fl-Unjoni Ewropea.2. Jipprovdi lill-istituti għat-taħriġ fl-infurzar tal-liġi fl-Istati Membri bi standards komuni għat-taħriġ ta' l-uffiċjali għolja u uffiċjali oħra għall-infurzar tal-liġi, msemmiija.3. Jipprovdi lill-istituti relevanti fl-Istati Membri b'moduli għall-korsijiet tat-taħriġ ta' l-uffiċjali għall-infurzar tal-liġi msemmiija.4. Jiżviluppa u jipprovdi taħriġ għal dawk li jħarrġu fl-istituti relevanti fl-Istati Membri.5. Jiżviluppa u jipprovdi t-taħriġ sabiex il-forzi tal-pulizija ta' l-Unjoni Ewropea jkunu ppreparati għall-parteċipazzjoni fl-immaniġġjar ta' kriżijiet b'mod mhux militari.6. Jipprovdi korsijiet ta' taħriġ għal uffiċjali għolja għall-infurzar tal-liġi ta' l-Istati Membri f'oqsma ta' prijorità. Il-prioritajiet li jiggwidaw ix-xogħol tas-CEPOL għandhom ikunu definiti kull sena mill-Bord ta' Tmexxija, billi jittieħdu in konsiderazzjoni id-Deċiżjonijiet relevanti tal-Kunsill.7. Jevalwa, fuq bażi regolari, l-implimentazzjoni tal-metodoloġiji u l-moduli ta' taħriġ tas-CEPOL għal standard komuni u joħroġ ċertifikazzjoni tas-CEPOL kemm għal dawk li jħarrġu kif ukoll għall-kontenut tal-korsijiet.8. Jiżviluppa u jipprovdi moduli ta' taħriġ virtwali billi jinżamm, jiġġedded u jsir l-aħjar użu min-netwerk elettroniku tas-CEPOL ("in-Netwerk Ewropew tat-Tagħrif tal-Pulizija").9. Jidentifika oqsma ta' prijorità għar-riċerka f'suġġetti ta' l-infurzar tal-liġi, bl-intenzjoni li l-kooperazzjoni fl-infurzar tal-liġi ssir aktar effettiva u jissaħħaħ l-iżvilupp tax-xjenza tal-pulizija fl-Unjoni Ewropea.10. Jippromwovi l-aħjar prattika, dak li jinstab mir-riċerka u r-riżultati ta' kooperazzjoni konkreta tal-pulizija li jistgħu ikunu utli għal skopijiet ta' taħriġ, kemm jekk tkun l-organizzazzjoni ta' konferenzi jew seminars, pubblikazzjoni ta' ktejjeb jew materjal ieħor ta' informazzjoni, u/jew l-użu ta' mezzi ta' komunikazzjoni elettroniċi.11. Jippromwovi l-iskambji u s-secondments ta' pulizija u uffiċjali oħra għall-infurzar tal-liġi fil-kuntest tat-taħriġ. Is-CEPOL jista' jippromwovi dawn l-iskambji u s-secondments ma' istituzzjonijiet barra l-Unjoni Ewropea, fejn dan ikun ta' relevanza biex l-għanijiet tiegħu jintlaħqu.12. Xi xogħlijiet oħra li jiddeċiedi l-Bord ta' Tmexxija tas-CEPOL u/jew il-Kunsill.Dawn il-ħidmiet kollha jeħtieġu vvjaġġar lejn u mill-istituti ta' taħriġ u universitajiet u ċentri ta' tagħlim u/jew taħriġ vokazzjonali ta' l-Istati Membri. L-ammont għal kull missjoni fl-Unjoni Ewropea huwa kkalkolat għal 600 Euro kuljum għal kull persuna. L-iżvilupp tan-netwerk elettroniku jeħtieġ ix-xiri jew il-kiri ta' tagħmir u software, u forsi xi xogħlijiet jingħataw biex isiru esternament (webmaster, appoġġ tekniku, eċċ.) It-tqassim tar-riċerka se jeħtieġ li tiġi stabbilita bażi ta' informazzjoni. Din inbdiet bil-kollaborazzjoni ta' l-Istitut Max Planck fil-Ġermanja, li jitlob miżata ta' 20,000 Euro fis-sena bejn wieħed u ieħor. Ir-riżorsi jridu jkunu disponibbli għal evalwazzjoni esterna u fuq bażi regolari tal-mod kif qed jaħdem is-CEPOL, skond id-dispożizzjonijiet eżistenti dwar l-evalwazzjoni tax-xogħol ta' l-aġenziji tal-Komunità.5.3. Metodi ta' implimentazzjoniIl-ħidmiet ċentrali tas-CEPOL bħalma huma l-iżvilupp u l-proviżjoni ta' standards, kurrikula u moduli ta' taħriġ komuni se jsiru mill-istaff permanenti u joħolqu spejjeż addizzjonali biss fil-każ ta' missjonijiet għall-istaff u laqgħat (seminars u laqgħat ta' xogħol). L-organizzazzjoni fiha nnifisha tal-korsijiet se tinqasam bejn is-CEPOL u l-istituti nazzjonali ta' l-Istati Membri, bħala benefiċċjarji tal-"prodotti" tas-CEPOL. L-evalwazzjoni u ċ-ċertifikazzjoni se ssir mis-CEPOL bl-appoġġ mill-istituti nazzjonali ta' taħriġ fl-Istati Membri.Is-CEPOL se jniedi l-proċeduri għax-xiri pubbliku skond ir-regolament finanzjarju tiegħu dwar l-akkwist ta' tagħmir għall-operat jew biex jipprovdi s-servizzi (eż. taħriġ virtwali, tixrid ta' riċerka, eċċ.) meħtieġa sabiex jagħmel xogħlu.6. IMPATT FINANZJARJU FUQ IL-LINJI TAL-BAĠIT TA' L-AĠENZIJA:6.1. Nefqa amministrattiva (Titoli 1 & 2):Il-ħtiġijiet għal riżorsi umani u amministrattivi għandhom ikunu koperti bis-sussidju li jingħata lill-korp fil-qafas tal-proċedura għall-allokazzjoni annwali.6.1.1. Impatt Finanzjarju fuq ir-riżorsi umani 2005L-ammonti huma tan-nefqa totali li jinkludu l-ispejjeż ta' l-impjegati u l-ispiża għall-amministrazzjoni (bini, IT, eċċ). Għall-2005 l-ispejjeż se jiġu kkalkulati fuq perjodu ta' 6 xhur (i. e. 54,000 Euro għal kull uffiċjal jew staff temporanju u 22,500 Euro għal kull END).+++++ TABLE +++++Impatt Finanzjarju fuq ir-riżorsi umani mill-2006 il quddiemL-ammonti t'hawn taħt huma n-nefqa totali għal tnax-il xhar li jinkludu l-ispejjeż ta' l-impjegati u l-ispiża għall-amministrazzjoni (bini, IT, eċċ). Huwa mistenni li fl-2006 is-CEPOL se jdaħħal l-istaff sabiex jintlaħqu t-22.5 impjegati li hemm imbassra f'din id-dikjarazzjoni finanzjarja leġiżlattiva.Il-ħtiġijiet għar-riżorsi umani għandhom ikunu koperti bl-allokazzjoni li tingħata lid-DG li jkun qed imexxi, fil-qafas tal-proċedura annwali.+++++ TABLE +++++6.1.2. Nefqiet amministrattivi oħraIl-laqgħat tal-Bord ta' Tmexxija biss huma indikati hawn taħt. Spejjeż oħra li joħorġu minn missjonijiet, konferenzi jew seminars huma mniżżla skond it-tip tagħhom fl-ispejjeż annwali ta' l-operat tas-CEPOL. Għall-2005, nofs dawn l-ispejjeż biss se jkunu ffinanzjati mill-baġit ġenerali, i.e. 30,000 Euro.+++++ TABLE +++++6.2. Nefqa ta' l-operat: (Titolu 3)L-iskedi t'hawn taħt fihom d-dettalji tan-nefqa ta' l-operat tas-CEPOL skond it-tip ta' xogħol u n-natura ta' l-għajnuna finanzjarja.6.2.1. Spejjeż annwali jew rikorrentiL-ispejjeż indikati fl-iskeda t'hawn taħt jikkorrispondu ma' dawk ta' korp li jkun qed jaħdem tajjeb u b'mod sħiħ. Fl-2005 is-CEPOL se jkompli jaħdem, iżda b'regoli ġodda. Is-sena 2005 tista' tkun ikkunsidrata bħala fażi ta' transizzjoni, peress li parti biss mis-CEPOL se taħdem taħt ir-regoli l-ġodda u b'iffinanzjar mill-baġit ġenerali.Mill-2006 il quddiem, is-CEPOL għandu jaħdem dejjem aktar bħala kulleġġ li jaħdem mill-qrib ma' l-istituti ta' taħriġ nazzjonali ta' l-Istati Membri, iżda bl-istaff tiegħu u jkollu r-responsabbiltà prinċipali għall-organizzazzjoni ta' korsijiet u l-iżvilupp ta' kurrikula, metodoloġiji u għodda għall-evalwazzjoni, u inqas bħala grupp mhux magħqud ħafna ta' istituti ta' taħriġ nazzjonali li jorganizzaw korsijiet indipendentement taħt il-kappa tas-CEPOL. Din il-bidla għandha timplika nuqqas relattiv ta' spejjeż għall-ivvjaġġar u għal-laqgħat, hekk kif jiġu żviluppati għodda għat-tagħlim. Ix-xogħol li qed isir bħalissa mill-kumitati permanenti għandu jgħaddi f'idejn id-Direttur tas-CEPOL u l-istaff tiegħu.Il-valur ta' l-uffiċjali għall-infurzar tal-liġi ta' l-Istati Membri li jiltaqgħu flimkien għal korsijiet komuni m'għandux jiġi sottovalutat. Għalhekk, l-organizzazzjoni ta' korsijiet komuni se tibqa' biċċa xogħol ċentrali tas-CEPOL, li se teħtieġ spejjeż konsiderevoli. Il-missjonijiet ta' evalwazzjoni se jiżdiedu hekk kif dan il-kompitu jibda jsir mis-CEPOL; minkejja dan, dawn jimplikaw inqas spejjeż mil-laqgħat ta' koordinazzjoni li bħalissa huma meħtieġa biex jiġi organizzat kull kors jew attività tas-CEPOL. L-esportazzjoni tal-prodotti tas-CEPOL lejn l-istituti ta' taħriġ nazzjonali individwali ta' l-Istati Membri, li flimkien mat-tagħlim virtwali ikun l-aħjar metodu sabiex l-infiq ikun effettiv għall-proviżjon ta' ċertu għodda għat-tagħlim, jista' jieħu ftit taż-żmien u ma jinbediex b'mod sħiħ sa wara l-2006/2007.Spejjeż annwali jew rikorrenti għall-2005 (fażi ta' transizzjoni)+++++ TABLE +++++Spejjeż annwali jew rikorrenti mill-2006+++++ TABLE +++++** Evalwazzjoni minn konsulenti esterni u indipendenti hija ppjanata li ssir kull ħames snin.6.2.2. Tagħmir tekniku speċifikuMeta is-CEPOL ikollu sede permanenti, se jeħtieġ it-tagħmir li hemm bżonn biex jilħaq l-għanijiet tiegħu. Wara evalwazzjoni li saret diġà u bi qbil mal-prinċipju tas-sussidjarjetà, is-CEPOL se jibda l-proċeduri għall-ksib tat-tagħmir tekniku tiegħu. Ix-xiri ta' dan it-tagħmir se jsir gradwalment mill-2005, cf. punt 2.3. Il-figuri t'hawn taħt huma għas-sena 2005. Qed jitqies li filwaqt li l-ispejjeż għat-tagħmir għall-uffiċċju se jonqsu wara l-fażi ta' transizzjoni, il-ħtiġijiet għat-tagħmir se jiżdiedu mill-2006, kif is-CEPOL jiżviluppa aktar in-netwerk elettroniku u l-għodda għat-tagħlim virtwali isiru disponibbli għall-istituti ta' taħriġ nazzjonali fl-Istati Membri.Ħtiġijiet għat-tagħmir tekniku għall-2005+++++ TABLE +++++Ħtiġijiet għat-tagħmir tekniku mill-2006 il quddiem (bejn wieħed u ieħor)+++++ TABLE +++++7. IMPATT FUQ L-ISTAFF U N-NEFQA AMMINISTRATTIVA GĦALL-KUMMMISSJONI7.1. Impatt fuq ir-riżorsi umaniRiżorsi tal-Kummissjoni li jeżistu diġà mhux se jkollhom jintużaw għal aktar ħidmiet f'dak li jeżisti diġà fir-rigward tas-CEPOL.+++++ TABLE +++++Il-ħtiġijiet għar-riżorsi umani għandhom ikunu koperti bl-allokazzjoni li tingħata lid-DG li jkun qed imexxi, fil-qafas tal-proċedura annwali.7.2. Impatt finanzjarju globali tar-riżorsi umani+++++ TABLE +++++7.3. Infiq amministrattiv ieħor li ġej mill-azzjoniGħal laqgħat tal-Bord ta' Tmexxija. Dawn il-figuri huma stabbli mill-2005 'il quddiem.+++++ TABLE ++++++++++ TABLE +++++8. SEGWITU U EVALWAZZJONI8.1. Arranġamenti għas-segwituBl-intenzjoni li ssir evalwazzjoni fi stadju aktar avvanzat, sistema tajba għall-monitoraġġ ta' l-attivitajiet se tiġi żviluppata mis-CEPOL meta dan ikun qed jaħdem. Ir-appurtaġġ regolari lill-Kummissjoni, il-Kunsill u l-Parlament Ewropew se jagħmel użu minn din l-informazzjoni tal-monitoraġġ u se jieħu l-forma ta' rapport annwali ta' l-attività adottat mill-Bord ta' Tmexxija għas-sena ta' qabel u għall-programm ta' xogħol għas-sena ta' wara.8.2. Arranġamenti u skeda għall-evalwazzjoni ppjanataEvalwazzjoni regolari indipendenti hija ppjanata, b'enfasi partikolari għall-ewwel eżerċizzju fuq il-kwistjonijiet dwar il-proċess u l-mod kif għandhom jitwasslu. L-evalwazzjonijiet għandhom isiru għall-ewwel darba [ħames] snin mid-data ta' meta tidħol fis-seħħ din id-Deċiżjoni u kull [ħames] snin minn hemm il quddiem. Kull evalwazzjoni għandha tiġġudika kemm is-CEPOL qed jilħaq il-missjoni tiegħu b'mod effettiv. L-evalwazzjoni għandha wkoll tiġġudika l-impatt ta' din id-Deċiżjoni, l-utilità, ir-relevanza, kemm hu effettiv u effiċjenti s-CEPOL u l-prattiċi tax-xogħol tiegħu. L-evalwazzjonijiet għandhom jieħdu in konsiderazzjoni l-opinjonijiet ta' dawk kollha li għandhom interess fis-CEPOL, kemm fuq livell Ewropew kif ukoll nazzjonali.Is-sejbiet ta' l-evalwazzjoni u r-rakkomandazzjonijiet se jingħataw mis-CEPOL lill-Kummissjoni, lill-Parlament Ewropew u lill-Kunsill u għandhom isiru pubbliċi. Il-Bord ta' Tmexxija, fuq il-bażi tas-sejbiet u l-konklużjonijiet ta' l-evalwazzjonijiet, għandu joħroġ r-rakkomandazzjonijiet dwar xi bidliet lil din id-Deċiżjoni, l-istruttura tas-CEPOL u l-prattiċi ta' tmexxija tiegħu fil-kuntest ta' rapport ta' verifika lill-Kummissjoni, il-Kunsill u l-Parlament Ewropew fl-aħħar ta' kull perjodu ta' [ħames] snin mid-data li fiha din id-Deċiżjoni tidħol fis-seħħ.9. MIŻURI GĦALL-ĠLIEDA KONTRA L-FRODIMiżuri speċifiċi ta' kontroll li hemm maħsuba:9.1. Għall-AġenzijaId-Direttur se jimplimenta l-baġit tas-CEPOL. Kull sena huwa/hija se jippreżenta lill-Kummissjoni, lill-Bord ta' Tmexxija u lill-Qorti ta' l-Awdituri, il-kontijiet dettaljati tad-dħul u l-infiq tas-sena finanzjarja ta' qabel. Barra minn hekk, is-Servizz Intern tal-Kummissjoni dwar il-Verifika se jgħin fit-tmexxija ta' l-operazzjonijiet finanzjarji tas-CEPOL billi jikkontrolla r-riskji, jgħasses li kollox ikun jaqbel billi jipprovdi opinjoni indipendenti dwar l-immaniġġjar tal-kwalità u s-sistemi ta' kontroll u billi jagħmel rakkomandazzjonijiet sabiex titjieb l-effiċjenza ta' l-operat u biex jiżgura li ssir ekonomija fl-użu tar-riżorsi tas-CEPOL.Is-CEPOL se jadotta ir-Regolament Finanzjarju tiegħu fuq ir-Regolament tal-Kummissjoni Nru 2343/2002[25], wara li jkun ħa l-approvazzjoni tal-Kummissjoni u tal-Qorti ta' l-Awdituri. Se tinbeda sistema ta' verifika interna simili għal dik li introduċiet il-Kummissjoni fil-qafas ta' l-istrutturar tagħha stess.Evalwazzjoni ta' l-attivitajiet tas-CEPOL, inklużi t-trasparenza u l-operazzjonijiet finanzjarji, għandhom isiru kull ħames snin minn konsulenti esterni u indipendenti.9.2. Kooperazzjoni ma' l-OLAFL-istaff li hu soġġett għar-Regolamenti ta' l-Istaff tal-Kummissjoni se jikkoopera ma' l-OLAF biex jiġġieled il-frodi.9.3. Għall-Qorti ta' l-AwdituriIl-Qorti ta' l-Awdituri għandha teżamina l-kontijiet skond l-Artikolu 248 tat-Trattat u tippubblika rapport annwali dwar l-attivitajiet ta' l-Aġenzija.[1] ĠU L 336, 30.12.2000.[2] ĠU L 29, 3.2.2004.[3] CATS 74 Enfopol 117 tad-9.12.2003.[4] ĠU C 251 tas-27.7.2004.[5] ĠU C 251 tas-27.7.2004.[6] Dokument tal-Kunsill 5880/02/04 ENFOPOL 15 Rev 2 tad-19 ta' Frar 2004.[7] COM(2004) 376 tat-18 ta' Mejju 2004.[8] Ara r-Riżoluzzjoni tal-Kunsill tas-17 ta' Diċembru 2003, ĠU C 38, 12.02.2004 u l-konklużjonijiet tat-Task Force tal-Kapijiet tal-Pulizija ta' l-Unjoni Ewropea li kienu qed jiltaqgħu Ruma, bejn is-6 u s-7 ta' Ottubru 2003, li ħeġġet għat-taħriġ ta' l-istaff ta' l-Europol. Fl-aħħarnett, is-CEPOL tipprovdi taħriġ għal uffiċjali tal-pulizija fil-qafas tal-CARDS u tal-programmi reġjonali tal-MEDA.[9] Il-programm OISIN II (ĠU L 186 tas-7 ta' Lulju 2002) ġie sostitwit bil-programm AGIS mill-2003 (Deċiżjoni tal-Kunsill 2002/630/JHA tat-22 ta' Lulju 2002, ĠU L 203 ta' l-1 ta' Awwissu 2002).[10] Deċiżjoni tal-Kunsill 2002/187/JHA tat-28 ta' Frar 2002, ĠU L 63 tas-6 ta' Marzu 2002.[11] CATS 74 Enfopol 117, 15722/03 tad-9 ta' Diċembru 2003.[12] Rapport Finali tal-Kummissjoni tal-15 ta' Settembru 2003.[13] COM(2002) 718 finali.[14] Ir-Regolament tal-Kummissjoni (KE, Euratom) Nru 2343/2002 tat-23 ta' Diċembru 2002,ĠU L 357, 31.12.2002.[15] ĠU L 29 tat-3 ta' Frar 2004.[16] COM(2003) 687 finali.[17] ĠU C [...], [...], p. [...].[18] ĠU C [...], [...], p. [...].[19] ĠU L 336, tat-30.12.2000, p. 1.[20] Regolament tal-Kunsill (KE, Euratom) Nru 1605/2002 tal-25 ta' Ġunju 2002,ĠU L 248, 16.9.2002, p.1.[21] ĠU L 357, 31.12.2002, p. 72, bil-Corrigendum ta' ĠU L 2, 07.01.2003, p. 39.[22] ĠU L 136, tal-31.05.1999, p. 1.[23] ĠU 17, 6.10.1958, p. 385/58. Ir-Regolament kif emendat l-aħħar mill-Att ta' l-Adeżjoni ta' l-2003.[24] ĠU L 145, tal-31.5.2001, p. 43.[25] Ir-Regolament finanzjarju ta' qafas għall-korpi li għalihom hemm referenza fl-Artikolu 185 tar-Regolament Finanzjarju applikabbli għall-baġit ġenerali tal-Komunitajiet Ewropej.